നൃത്താധ്യാപികയുടെ പ്രേതം - Jwalanam\nHome നൃത്താധ്യാപികയുടെ പ്രേതം\nDr. SUNEETH MATHEW, December 30, 2018 December 30, 2018\nസുന്ദരിയൊന്നുമായിരുന്നില്ല ആതിര. എങ്കിലും അവൾക്കൊരു ശാലീനത്വമുണ്ടായിരുന്നു. അച്ഛനും അമ്മക്കുമൊപ്പമായിരുന്നു അവൾ വന്നത്. പ്രത്യേകിച്ച് ഒരു രോഗിയുടെ ലക്ഷണമില്ലാതിരുന്നതിനാലായിരിക്കണം, ഞാൻ മുൻപിൽ ഇരുന്ന ഫയലിൽ പേരും വയസ്സും വീണ്ടും തിരഞ്ഞത്. രോഗി ആതിര തന്നെ. വയസ്സ് ഇരുപത്തിമൂന്ന്.\nഎന്താണ് പ്രശ്‌നമെന്ന് ഞാൻ അന്വേഷിച്ചത് ആതിരയോടുതന്നെ ആയിരുന്നു. എന്തെങ്കിലും പ്രേമനൈരാശ്യമോ മറ്റോ ആയിരിക്കും എന്നേ എനിക്ക് തോന്നിയുള്ളൂ.\n‘പ്രശ്‍നം കുറച്ചു ഗുരുതരമാണ്’. മറുപടി പറഞ്ഞത് അച്ഛനായിരുന്നു. ‘കുറച്ചു നാളുകളായി ഇവൾ നൃത്തം ചെയ്യുന്നു’. അച്ഛൻ പറഞ്ഞു നിറുത്തി.\n‘അത് വളരെ നല്ല കാര്യമല്ലേ?’ എന്നായി ഞാൻ.\nപിന്നീട് അവർ പറഞ്ഞ കാര്യങ്ങൾ വളരെ വിചിത്രമായി തോന്നി. നൃത്തം ഒരിക്കലും അഭ്യസിച്ചിട്ടില്ലാത്ത ആതിര ഏതാണ്ട് ഒരു വർഷം മുൻപാണ് നൃത്തം ചെയ്യാൻ തുടങ്ങിയത്. അര മണിക്കൂറോളം നീളുന്ന നൃത്തം. നൃത്തത്തിനൊടുവിൽ മയങ്ങി വീഴുന്നു. ഉണരുമ്പോൾ ഒന്നും വ്യക്‌തമായി ഓർക്കാൻ കഴിയാതെ വരുന്നു. ആഴ്‌ചയിൽ രണ്ടോ മൂന്നോ പ്രാവശ്യം ഇത് ആവർത്തിക്കുന്നു.\n‘എന്തായിരിക്കും കാരണം?’ ഞാൻ വെറുതെ അന്വേഷിച്ചു.\n‘എല്ലാവരും പറയുന്നു പ്രേതബാധയാണെന്ന്’. അമ്മയായിരുന്നു അതിനു മറുപടി പറഞ്ഞത്.\n‘പ്രേത ബാധയോ? അതും നൃത്തം ചവിട്ടുന്ന പ്രേതം?’ എന്റെ ചോദ്യം പരിഹാസ്യമായി അവർക്കു തോന്നിയോ എന്ന് ഞാൻ ഭയന്നു.\n‘ഞങ്ങളുടെ വീടിനടുത്ത് ഒരു നൃത്താധ്യാപികയുണ്ടായിരുന്നു. അഞ്ചു വർഷങ്ങൾക്കു മുൻപ് അവർ ആത്‌മഹത്യ ചെയ്യുകയുണ്ടായി’. അച്ഛൻ പറഞ്ഞു നിറുത്തി.\n‘അതിന് ഇതുമായി എന്ത് ബന്ധം?’ എന്ന എന്റെ ചോദ്യത്തിന് അവരുടെ മറുപടി ഇതായിരുന്നു.\n‘അവരുടെ ആത്‌മാവിനെ പലരും കണ്ടിട്ടുണ്ടത്രേ. ചിലപ്പോഴൊക്കെ ആ വീട്ടിൽ നിന്നും ചിലങ്കകളുടെ ശബ്‌ദവും കേട്ടിട്ടുണ്ട്.\nഇത്രയും ധാരാളമാണല്ലോ ആതിരയിൽ പ്രവേശിച്ചിരിക്കുന്ന പ്രേതം ആ നൃത്താധ്യാപികയുടേതാണെന്നു സംശയിക്കാൻ. പിന്നീടങ്ങോട്ട് പ്രേതമൊഴിപ്പിക്കൽ കർമ്മങ്ങളുടെ ആവർത്തനങ്ങളായി. പല പല കർമ്മികൾ, യോഗികൾ. എല്ലാവരും ഈ അധ്യാപികയുടെ മുന്നിൽ വാൽ ചുരുട്ടി.\nഅങ്ങനെയാണ് ആതിര ഇവിടെ വന്നെത്തുന്നത്. ഇനി എന്റെ ഊഴമാണ്. ഏറ്റുമുട്ടേണ്ടയാളുടെ ശക്‌തിയളക്കുകയാണല്ലോ വിവേകമുള്ളവർ ആദ്യം ചെയേണ്ടത്. അത് തന്നെ ഞാനും അന്വേഷിച്ചു. നൃത്താധ്യാപികയുടെ പേര്, പ്രായം, പരിചയം, ആത്‌മഹത്യയുടെ കാരണം തുടങ്ങി പലതും. ലക്ഷ്‌മി എന്നായിരുന്നു അവരുടെ പേര്. മരിക്കുമ്പോൾ ഏതാണ്ട് മുപ്പതിന് മുകളിൽ പ്രായം. ദാമ്പത്യ പ്രശ്‌നമായിരുന്നു മരണഹേതു. അവർ ഏതോ പ്രശസ്‌ത സ്ഥാപനത്തിൽ തന്നെയായിരുന്നു നൃത്തം പഠിച്ചിരുന്നത്. നൃത്തത്തിൽ അത്യാവശ്യം പാണ്ഡിത്യമൊക്കെ അവർക്കുണ്ടായിരുന്നതായി എനിക്ക് മനസ്സിലായി. അവർ ഒരു സുന്ദരി ആയിരുന്നെന്നും ഞാൻ സംഭാഷണങ്ങളിൽനിന്നും മനസ്സിലാക്കി.\nആതിരയുമായുള്ള അഭിമുഖങ്ങളിൽ നിന്നും അവൾ അതി കഠിനമായ മാനസിക സമ്മർദ്ദത്തിനടിമയാണെന്നു മനസ്സിലായി. അവളുടെ കാമുകൻ ഒരു വർഷത്തിന് മുൻപ് ഒരു അപകടത്തിൽ മരിച്ചുപോയിരുന്നു. അവരുടെ വിവാഹം പറഞ്ഞുറപ്പിച്ചിരുന്ന സമയത്തായിരുന്നു പ്രതിശ്രുത വരൻ കൂടിയായ കാമുകൻ മരിക്കുന്നത്. അവരുടേത് ഒരു തീവ്ര പ്രണയം ആയിരുന്നുവെന്ന് അവളുടെ വാക്കുകളിൽ നിന്നും എനിക്ക് ബോധ്യമായി. അതി കഠിനമായ ദുഃഖം ഉള്ളിൽ പേറുമ്പോഴും, അതെന്നോട് പറയുമ്പോഴും അവൾ കരയുകയോ, കണ്ണീർ വരികയോ ഉണ്ടായില്ല എന്നത് എന്നെ അത്‌ഭുതപ്പെടുത്തി. വല്ലാത്തൊരു ഭാവമായിരുന്നു അവൾക്കിതിനെക്കുറിച്ചു സംസാരിക്കുമ്പോൾ.\nമരുന്നിനു കുറിച്ചുകൊടുത്ത് അവളെ അയച്ചതിനു ശേഷം അച്ഛനോട് മാത്രം ഉള്ളിൽ ഇരിക്കാൻ ഞാൻ ആവശ്യപ്പെട്ടു. ഇനി ആതിര നൃത്തം ചെയ്യുമ്പോൾ അതിന്റെ ഒരു വീഡിയോ എടുക്കാൻ നിർദ്ദേശിക്കുകയായിരുന്നു എന്റെ ഉദ്ദേശ്യം. അതൊരു മൊബൈൽ ക്യാമറയിലായാലും മതി എന്ന് ഞാൻ അവളുടെ അച്ഛനെ ധരിപ്പിച്ചു.\nമൂന്നോ നാലോ നാളുകൾക്കുള്ളിൽത്തന്നെ ആതിരയുടെ അച്ഛൻ എന്നെ കാണാനെത്തി. അദ്ദേഹത്തിന്റെ കയ്യിൽ ഉണ്ടായിരുന്ന ഫോണിൽ ആതിരയുടെ നൃത്തവുമുണ്ടായിരുന്നു. ഏതാണ്ട് ഇരുപതു മിനിറ്റുകൾ ദൈർഖ്യമുള്ള ഒരു വീഡിയോ. അത് ഞാൻ എന്റെ കമ്പ്യൂട്ടറിലേക്ക് പകർത്തിയശേഷം ഫോൺ അദ്ദേഹത്തിന് തിരിച്ചുനൽകി, ഒരാഴ്‌ചക്ക് ശേഷം വരുവാൻ ആവശ്യപ്പെട്ടു.\nകമ്പ്യൂട്ടറിൽ നിന്നും ഞാൻ പകർത്തിയെടുത്ത നൃത്തദൃശ്യങ്ങളടങ്ങുന്ന പെൻ ഡ്രൈവുമായി നേരേ പോയത് പ്രശസ്‌ത നർത്തകിയായ എന്റെ സുഹൃത്തിന്റെ അടുത്തേക്കാണ്. അവർ ആ നൃത്തം പരിശോധിച്ച ശേഷം എന്നോട് പറഞ്ഞത് കളിയായിട്ടായിരുന്നു. ‘ആരോ താങ്കളെ നൃത്തമാണെന്നു പറഞ്ഞു പറ്റിക്കുകയായിരുന്നു. ഇത് നൃത്തമല്ല, ചില വ്യായാമ മുറകൾ ഇതിലുണ്ടെന്നു വേണമെങ്കിൽ പറയാം. അതും ശരിയായ രീതിയിലല്ല’.\nഎനിക്ക് വേണ്ടതും അതുതന്നെയായിരുന്നു. നൃത്താധ്യാപികയുടെ പ്രേതമാണെങ്കിൽ അൽപ്പസ്വൽപ്പം താളമൊക്കെയുണ്ടാകുമായിരുന്നില്ലേ? ആതിരയുടെ തുള്ളിച്ചാടൽ നൃത്തമായി തെറ്റിദ്ധരിച്ച ആളുകളാണോ, അധ്യാപികയുടെ പ്രേതമായി അറിയാതെ അനുകരിക്കാൻ ശ്രമിച്ച ആതിരയുടെ മനസ്സാണോ യഥാർഥത്തിൽ ഈ പ്രേത ബാധക്ക് പിറകിൽ?\nഒരാഴ്‌ചക്ക് ശേഷം വരുമ്പോൾ ആതിരയുമുണ്ടായിരുന്നു. കഴിഞ്ഞ കുറച്ചു ദിവസങ്ങളായി അവൾ നൃത്തം ചെയ്യുന്നില്ല എന്നതും എനിക്കൊരു പുതിയ അറിവായി. ചിലപ്പോഴെല്ലാം എന്റെ അനുഭവങ്ങൾ അങ്ങനെ തന്നെയായിരുന്നു. ശരിയാക്കാൻ വിഷമമാണെന്നു വിചാരിച്ചിരുന്ന പല പ്രശ്‌നങ്ങളും വേഗത്തിൽ പരിഹരിക്കപ്പെട്ടതായിട്ടാണ് ചില മുൻ അനുഭവങ്ങൾ.\nമരുന്ന് തുടരാൻ പറഞ്ഞു അവരെ അയക്കാൻ തുടങ്ങുമ്പോഴാണ് ആതിര എന്നോട് ഒരു ആവശ്യം പറഞ്ഞത്. ‘എനിക്ക് ഡോക്‌ടറോടൽപ്പം തനിയെ സംസാരിക്കണം’. ശരിയെന്നു ഞാൻ പറഞ്ഞതും അച്ഛൻ ആതിരയെ എന്റെ അടുത്ത് വിട്ട് മുറിവിട്ടു പുറത്തു പോയി.\n‘എന്താണ് ആതിരക്ക് എന്നോട് പറയാനുള്ളത്?’ ഞാനും ആകാംക്ഷാഭരിതനായിരുന്നു.\n‘അത് ഡോക്റ്റർ ഞാനും ദിലീപും (അതായിരുന്നു മരിച്ച കാമുകന്റെ പേര്) ശാരീരിക ബന്ധത്തിൽ ഏർപ്പെട്ടിട്ടുണ്ടായിരുന്നു’. കൂടുതൽ ചോദിച്ചതിൽ നിന്നും ഏതാണ്ട് മൂന്നു തവണ അവർ ബന്ധപ്പെട്ടിരുന്നു എന്നും അത് സുരക്ഷിതമായ ബന്ധമായിരുന്നുവെന്നും എനിക്ക് മനസ്സിലായി.\nഎന്നാൽ കാമുകന്റെ മരണത്തിനുപരിയായി, ഈ ബന്ധമായിരുന്നു ആതിരയെ കൂടുതൽ ഭയപ്പെടുത്തിയിരുന്നത്. ഗര്ഭിണിയാകുമോ എന്ന ഭയം തീവ്രമായ സമയത്താണത്രെ ആതിരയിൽ രോഗത്തിന്റെ ആദ്യലക്ഷണമുണ്ടായത്. കൗൺസിലിംഗും മരുന്നുകളും വഴി അവളുടെ പ്രശ്‌നങ്ങൾ പരിഹരിക്കുവാൻ സാധിക്കും എന്ന തിരിച്ചറിവ് അവൾക്കു പകർന്നു നൽകാൻ അന്നെനിക്ക് കഴിഞ്ഞു. പിന്നീട് പല പ്രാവശ്യം ആതിര എന്നെ കാണുവാൻ വന്നിട്ടുണ്ട്. ഇന്നവൾ വിവാഹിതയും രണ്ടു കുട്ടികളുടെ അമ്മയുമാണ്.\nഇന്തോന്വേഷ്യൻ ദിനങ്ങൾ – അധ്യായം 10: മൺമറയുവാൻ പോകുന്ന വൻ നഗരങ്ങൾ\nDr. SUNEETH MATHEW, January 9, 2020 January 9, 2020\nവിജയാരവങ്ങൾഎല്ലാവരും ഞങ്ങളെ വെറുക്കുന്നു. ഞങ്ങൾ ദേവദാസികൾ..


K- Rail |കെ റെയിലിൻ്റെ പ്രയോഗികതയിൽ സംശയിച്ച് സിപിഐ നേതാക്കളും; സർക്കാർ സമ്മർദ്ദത്തിൽ | state government under pressure as some of cpi leaders stand against k rail project – News18 Malayalam\nK- Rail |കെ റെയിലിൻ്റെ പ്രയോഗികതയിൽ സംശയിച്ച് സിപിഐ നേതാക്കളും; സർക്കാർ സമ്മർദ്ദത്തിൽ\nപ്രതിപക്ഷത്തിൻ്റെ എതിർപ്പിനും പിന്നാലെ സ്വപ്ന പദ്ധതിക്കെതിരേ മുന്നണിയിൽ തന്നെ മുറുമുറുപ്പ് ഉയരുന്നത് സർക്കാരിന് തിരിച്ചടിയാണ്.\nLast Updated : December 17, 2021, 06:38 IST\nതി രു വ ന ന്തപുരം: സർക്കാരിനെ സമ്മർദ്ദത്തിലാക്കി കെ.റെയിലിനെതിരേ(K- Rail) മുന്നണിയിലും എതിർപ്പ്. സിപിഐ(CPI) സംസ്ഥാന സെക്രട്ടറി കാനം രാജേന്ദ്രൻ പദ്ധതിയെ തള്ളിപ്പറയാൻ തയാറായിട്ടില്ലെങ്കിലും സി പി ഐ യിലെ വലിയൊരു വിഭാഗത്തിന് പദ്ധതിയുടെ പ്രായോഗികതയിലും ആവശ്യകതയിലും സംശയമുണ്ട്. കേന്ദ്രത്തിൻ്റെ നിസഹകരണത്തിനും പ്രതിപക്ഷത്തിൻ്റെ എതിർപ്പിനും പിന്നാലെ സ്വപ്ന പദ്ധതിക്കെതിരേ മുന്നണിയിൽ തന്നെ മുറുമുറുപ്പ് ഉയരുന്നത് സർക്കാരിന് തിരിച്ചടിയാണ്.\nകെ റെയിലിനെതിരേ ആദ്യം എതിർപ്പുയർത്തിയത് സി പി എം അനുഭാവമുള്ള കേരള ശാസ്ത്ര സാഹിത്യ പരിഷത്തായിരുന്നു. പിന്നാലെ സി പി ഐ സംഘടനയായ യുവകലാ സാഹിതി പദ്ധതിക്കെതിരായ പ്രചരണത്തിന് പാർട്ടി നേതൃത്വത്തിൻ്റെ അനുമതി തേടി. പ്രകടന പത്രികയിലെ വാഗ്ദാനമെന്നും മുന്നണി തീരുമാനമെന്നും പറഞ്ഞ് കാനം രാജേന്ദ്രൻ അനുമതി നിഷേധിച്ചു.\nഇതോടെ യുവകലാസാഹിതി പരസ്യ പ്രതിഷേധത്തിൽ നിന്നു പിന്മാറി. എന്നാൽ ശാസ്ത്ര സാഹിത്യ പരിഷത് പദ്ധതിക്കെതിരേ ശക്തമായി രംഗത്തുണ്ട്. മുന്നണി നിലപാടിനെതിരേ പരസ്യ പ്രതികരണത്തിനു മുതിരുന്നില്ലെങ്കിലും സി പി ഐയിലെ വലിയൊരു വിഭാഗം പദ്ധതിക്കെതിരാണ്. അതു വ്യക്തമാക്കുന്നതായിരുന്നു സംസ്ഥാന കൗൺസിലിൽ ഉയർന്ന വിമർശനങ്ങൾ. കോവിഡ് പ്രതിസന്ധിയിൽ ജനം പൊറുതി മുട്ടുമ്പോൾ സർക്കാർ മുൻഗണന നൽകേണ്ടത് കെ. റെയിലിനല്ലെന്ന് സംസ്ഥാന കൗൺസിൽ യോഗത്തിൽ നേതാക്കൾ പറഞ്ഞു.\nRead also: 'K-Rail അപ്രായോഗികം; പദ്ധതിയെ എതിർക്കുന്നത് ആസൂത്രണത്തിലെ പിഴവുകാരണം': മെട്രോമാൻ ഇ ശ്രീധരൻ\nകെ റെയിൽ പദ്ധതി പരിസ്ഥിതിക്ക് ദോഷകരമാണ്. ഒരിക്കലും ലാഭകരമാകാത്ത പദ്ധതിയാണിത്.പദ്ധതിയെ അനുകൂലിച്ച് സിപിഐയുടെ മേൽവിലാസം തകർക്കരുതെന്നും നേതാക്കൾ പറഞ്ഞു.എതിർക്കുന്നവരുടെ ആശങ്കകൾ കൂടി മാറ്റാനുള്ള ബാധ്യത സർക്കാരിനുണ്ടെന്നു പറയാൻ കാനം രാജേന്ദ്രൻ നിർബന്ധിതനായതും എതിർപ്പിൻ്റെ ശക്തി മനസ്സിലാക്കിയാണ്. പ്രകടന പത്രികയിൽ പറഞ്ഞ പദ്ധതിയാണ് കെ - റെയിൽ എന്നും അതു കൊണ്ടാണ് അനുകൂലിക്കുന്നതെന്നും വിമർശനങ്ങൾക്കുള്ള മറുപടിയായി കാനം പറഞ്ഞു. നമ്മളായി പദ്ധതിയെ തകർത്തു എന്ന് വരുന്നത് ആശാസ്യമല്ലന്നും കാനം വ്യക്തമാക്കി.\nപദ്ധതിയോട് ആദ്യമുണ്ടായിരുന്ന അനുകൂല നിലപാട് കേന്ദ്രത്തിന് ഇപ്പോഴില്ല. അതിശക്തമായ എതിർപ്പ് സംസ്ഥാനത്തെ പ്രതിപക്ഷത്തിനും ബിജെപിക്കുമുണ്ട്. വികസനം മുടക്കികളെന്നു പ്രതിപക്ഷത്തെ വിമർശിച്ചും രാഷ്ട്രീയ പ്രചരണത്തിലുടെയും എതിർപ്പുകളെ മറികടക്കാനായിരുന്നു സർക്കാർ ശ്രമം. പ്രധാന ഘടകക്ഷിയിൽ പോലും ഏകാഭിപ്രായം ഉണ്ടാക്കാൻ കഴിയാത്ത പദ്ധതി എന്തിന് അടിച്ചേല്പിക്കുന്നു എന്ന ചോദ്യം പ്രതിപക്ഷം ശക്തമാക്കും. സി പി എം സമ്മേളനങ്ങളിലും പദ്ധതിക്കെതിരോയ ഒറ്റപ്പെട്ട വിമർശനങ്ങൾ ഉയരുന്നതും സി പി എമ്മിനേയും സർക്കാരിനേയും അലോസരപ്പെടുത്തുന്നു.\nFirst published: December 17, 2021, 06:26 IST\ncpiK-Rail projectkerala govtleaders


ചരിത്രം കുറിച്ച് ഒമ്പത് വയസുകാരി; അഭിമാനമായി കിളിമഞ്ചാരോ കീഴടക്കിയ കുഞ്ഞു റിഥ്വിക -\nHome Gallery ചരിത്രം കുറിച്ച് ഒമ്പത് വയസുകാരി; അഭിമാനമായി കിളിമഞ്ചാരോ കീഴടക്കിയ കുഞ്ഞു റിഥ്വിക\nപലപ്പോഴും മുതിർന്നവരെപോലും അമ്പരപ്പിക്കാറുണ്ട് കുഞ്ഞുങ്ങൾ. അത്തരത്തിൽ ലോകത്തിന് മുഴുവൻ പ്രചോദനമാകുകയാണ് ഒരു കൊച്ചുമിടുക്കി. ആഫ്രിക്കൻ ഭൂഖണ്ഡത്തിലെ ഏറ്റവും ഉയർന്ന കൊടുമുടിയായ ടാൻസാനിയയിലെ കിളിമഞ്ചാരോ കീഴടക്കിയാണ് ആന്ധ്രാപ്രദേശ് സ്വദേശിയായ ഒമ്പത് വയസുകാരി ചരിത്രം സൃഷ്ടിച്ചിരിക്കുന്നത്. റിഥ്വിക ശ്രീ എന്ന കൊച്ചുമിടുക്കിയാണ് ഈ നേട്ടം കരസ്ഥമാക്കിയിരിക്കുന്നത്.\nഇതോടെ കിളിമഞ്ചാരോ കീഴടക്കുന്ന ലോകത്തിലെ ഏറ്റവും പ്രായം കുറഞ്ഞ രണ്ടാമത്തെ പെൺകുട്ടിയും ഏഷ്യയിലെ ഏറ്റവും പ്രായം കുറഞ്ഞ പെൺകുട്ടിയുമായിരിക്കുകയാണ് റിഥ്വിക ശ്രീ. അച്ഛനൊപ്പം കഴിഞ്ഞ ജനുവരി 16 നാണ് റിഥ്വിക കിളിമഞ്ചാരോ മൗണ്ടൻ കയറിത്തുടങ്ങിയത്. അതേസമയം നേരത്തെ സമുദ്രനിരപ്പിൽ നിന്ന് 5,681 മീറ്റർ ഉയരത്തിലുള്ള ഗിൽമാൻ പോയിന്റും റിഥ്വിക കീഴടക്കിയിരുന്നു.\nകായികാധ്യാപകനും ക്രിക്കറ്റ് കോച്ചുമായ റിഥ്വികയുടെ പിതാവിന്റെ ശിക്ഷണത്തിൽ ചെറുപ്പം മുതൽ റിഥ്വിക റോക്ക് ക്ലൈമ്പിങ് പരിശീലനം നേടിയിരുന്നു.\nഅതേസമയം റിഥ്വികയുടെ ഈ നേട്ടം രാജ്യത്തിന് മുഴുവൻ അഭിമാനമായി മാറിയിരിക്കുകയാണ്. മികച്ച നേട്ടം കരസ്ഥമാക്കിയ ഈ കൊച്ചുമിടുക്കിയെ അഭിനന്ദിച്ച് ആന്ധ്രാപ്രദേശ്, അനന്തപൂർ കളക്ടർ ഉൾപ്പെടെ നിരവധിപ്പേർ എത്തുന്നുണ്ട്.\nStory Highlights:9-year-old Ritwika Sree becomes Asia’s youngest girl to scale Mount Kilimanjaro


ഈ നിറമാണ് ജീവിക്കാനുള്ള പ്രതീക്ഷ; കർഷക സമരത്തിന് അഭിവാദ്യങ്ങള് അര്‍പ്പിച്ച്; ഹരീഷ് പേരടി - News truth\nHome/A2Z/ഈ നിറമാണ് ജീവിക്കാനുള്ള പ്രതീക്ഷ; കർഷക സമരത്തിന് അഭിവാദ്യങ്ങള് അര്‍പ്പിച്ച്; ഹരീഷ് പേരടി\nWeb Desk Follow on Twitter Send an email November 28, 2020\nതിരുവനന്തപുരം: ദില്ലിയിൽ നടക്കുന്ന കർഷക സമരങ്ങൾക്ക് പിന്തുണയുമായി നടൻ ഹരീഷ് പേരടി ഫേസ്ബുക്ക് പോസ്റ്റിലൂടെയാണ് അദ്ദേഹം പിന്തുണ പ്രഖ്യാപിച്ചത്. “തെരുവുകളിലേക്ക് നോക്കൂ ദൽഹി ചലോ, കർഷക സമരങ്ങൾക്ക് അഭിവാദ്യങ്ങൾ” എന്നെഴുതിയ പോസ്റ്റർ ഷെയർ ചെയ്ത്. ഈ നിറമാണ് ജീവിക്കാനുള്ള പ്രതീക്ഷയെന്നും. ഫാസിസത്തിന്റെ അണ്ണാക്കിൽ നാട്ടാനുള്ള കൊടിയുടെ നിറം ഇതാണെന്നും”- ഫേസ്ബുക്ക് പോസ്റ്റിലൂടെ അദ്ദേഹം വ്യക്തമാക്കി.\nകേന്ദ്ര സർക്കാരിന്റെ കാർഷിക നയങ്ങൾക്കെതിരെ\nഡൽഹിയിൽ നടക്കുന്ന സമരം കൂടുതൽ ശക്തമായി തുടരുകയാണ്. യുപിയിൽ നിന്നുമുള്ള കർഷകർ കൂടി ദില്ലിയിലേക്ക് എത്തുന്നത് തുടരുകയാണ്. പോലീസിനെ ഉപയോഗിച്ച് സമരത്തിനെ അടിച്ചമർത്താൻ പരമാവധി ബിജെപി സർക്കാർ ശ്രമിച്ചെങ്കിലും. കർഷകർ അതിനെ എതിർത്ത് മുന്നേറുന്നതാണ് കാണാനായത്.\nകൊടും തണുപ്പിലും ജലപീരങ്കിയും കണ്ണീർ വാതകവും പ്രയോഗിച്ച് കർഷകരെ ആദ്യം മുതലേ തുരത്താൻ പോലീസ് നോക്കിയെങ്കിലും ആ ശ്രമവും പരാജയപ്പെടുകയാണ് ചെയ്തത്. പിന്നീട് വലിയ കണ്ടേയിനറുകളും ട്രക്കുക്കളും കൊണ്ടിട്ട് വഴി തടസപ്പെടുത്തുകയാണ് പോലീസ് ചെയ്ത്. കർഷകർ ഒന്നിച്ചെത്തി ട്രാക്ടറുകളുടെ സഹായത്തോടെ ഇവള തള്ളിമാറ്റി ഡൽഹി ലക്ഷ്യമാക്കി മുന്നേറുകയാണ് ചെയ്തത്. ഇതോടെ ദില്ലിയിൽ പ്രവേശിക്കാനുള്ള അനുമതി സർക്കാർ നൽകുകയായിരുന്നു കർഷകർക്ക്.\nBIGstory Don’t Miss farmer strike Fb post Hareesh Peradi


Marriage trends in Kerala | ഒരിക്കല് ഇല്ലാതായ ഒരു ആചാരംകൂടി തിരിച്ചുവരുന്നു; ജാതകപ്പൊരുത്തത്തില് തുടങ്ങി, സദ്യയില് അവസാനിക്കുന്ന 'പ്രേതക്കല്യാണങ്ങള്' | Mangalam\nFriday, May 24, 2019 Last Updated3Min 26 Sec ago English Edition\nSunday 02 Dec 2018 07.42 AM\nഒരിക്കല് ഇല്ലാതായ ഒരു ആചാരംകൂടി തിരിച്ചുവരുന്നു; ജാതകപ്പൊരുത്തത്തില് തുടങ്ങി, സദ്യയില് അവസാനിക്കുന്ന 'പ്രേതക്കല്യാണങ്ങള്'\n''വിവാഹം സ്വര്‍ഗത്തില്'' എന്ന ചൊല്ല് ആചാരമാകുന്നതു കാണാം കാസര്‍ഗോഡന് അതിര്‍ത്തിഗ്രാമങ്ങളില് എത്തിയാല്. ശരിക്കുള്ള കല്യാണത്തിന്റെ എല്ലാ ചടങ്ങുകളോടെയും നടത്തുന്ന ഈ ആചാരത്തില് ഒന്നിക്കുന്നതു പരേതാത്മാക്കളാണെന്നു മാത്രം.\nകാസര്‍ഗോഡ് ചെറുവത്തൂരിലെ ഒരു യുവജന ക്ലബ്. ഇവിടെ െവെകുന്നേരങ്ങളിലെ പ്രധാന ചര്‍ച്ചാവിഷയം വിവാഹക്കാര്യംതന്നെ. ക്ലബ് അംഗങ്ങളില് മിക്കവരും അവിവാഹിതര്. ഏഴുവര്‍ഷത്തെ അന്വേഷണത്തിന് ഒടുവിലാണു റിട്ട. അധ്യാപകന്റെ മകനായ സുരേശനു തിരുവനന്തപുരത്തുനിന്നു വിവാഹം ശരിയായത്; അതും 39-ാം വയസില്. വധു ഇരുപത്തേഴുകാരി. രാഷ്ട്രീയ െസെബര് ഗ്രൂപ്പിലെ സജീവപങ്കാളിത്തമാണു തിരുവനന്തപുരത്തെ ചില സുഹൃത്തുക്കള് മുഖേന സുരേശനു കല്യാണക്കാര്യത്തില് തുണയായത്. ഇതേ ക്ലബ്ബില് 30-45 പ്രായമുള്ള 11 പേര്‍കൂടി അവിവാഹിതരായുണ്ട്. വരന് വധുവിനേക്കാള് പ്രായക്കൂടുതല് വേണമെന്ന സങ്കല്‍പ്പമൊന്നും പുതുതലമുറയ്ക്കില്ല. തങ്ങളെ മനസ്സിലാക്കാന് സമപ്രായക്കാരാണു നല്ലതെന്നു കരുതുന്ന പെണ്‍കുട്ടികള്‍ക്കു സമൂഹത്തില് ഭൂരിപക്ഷം വര്‍ധിച്ചുവരുകയാണ്. മലബാറില്‍നിന്നുള്ള പത്രപ്പരസ്യങ്ങളില് 90 ശതമാനവും ''വധുവിനെ ആവശ്യമുണ്ട്'' എന്നാണ്.\nകഴിഞ്ഞ മൂന്നുവര്‍ഷത്തിനിടെ കണ്ണൂര്, പഴയങ്ങാടിയിലെ മുസ്സമ്മല് അറുപതോളം പെണ്ണുകണ്ടു. മുപ്പത്തഞ്ചുകാരനായ ഷഫീഖാകട്ടെ പെണ്ണുകണ്ടു മടുത്ത് ഗള്‍ഫിലേക്കു സ്വയം നാടുകടത്തി. മികച്ച വിദ്യാഭ്യാസമുണ്ടായിട്ടും ജോലിതേടി അലയുന്നവരാണു യുവകേരളത്തില് ഏറെയും. കാല്‍ലക്ഷത്തോളം ഇതരസംസ്ഥാനത്തൊഴിലാളികള് കേരളത്തെ ആശ്രയിച്ച് നന്നായി കുടുംബം പോറ്റുമ്പോള്, അധ്വാനിച്ചു ജീവിക്കുന്ന ചെറുപ്പക്കാര്‍ക്കു നമ്മുടെ വിവാഹക്കമ്പോളത്തില് പുല്ലുവിലയാണ്.\nഇവിടെ ''വൈറ്റ് കോളര്'' ജോലി കിട്ടാതെ, ഗള്‍ഫിനെ ആശ്രയിക്കുന്ന മലയാളികളില് ഏറെപ്പേര്‍ക്കും ലഭിക്കുന്നതു കെട്ടിടനിര്‍മാണം, ഒട്ടകപരിപാലനം, ആടുമേയ്ക്കല്, ശുചീകരണം, സെയില്‍സ്മാന് തുടങ്ങിയ ജോലികളാണ്. തളിപ്പറമ്പ് സ്വദേശിയായ റയിസ് ദുബായിലെത്തിയിട്ടു 12 വര്‍ഷം കഴിഞ്ഞു. കെട്ടിടനിര്‍മാണമേഖലയിലാണു ജോലി. കേരളത്തെക്കാള് ഗള്‍ഫാണു നല്ല തൊഴിലിടമെന്നു റിയാസ് പറയുന്നു. എന്നും തൊഴിലുണ്ട്, മാസശമ്പളവുമാണ്. കേരളത്തില് മേസ്തിരിമാര്‍ക്കു ദിവസക്കൂലിയാണ്; സ്ഥിരവരുമാനവും കമ്മി. ബിരുദാനന്തരബിരുദവും പ്രഫഷണല് ബിരുദങ്ങളുമുള്ള 30 ശതമാനത്തിലേറെ മലയാളികളും ജോലിചെയ്യുന്നത് ഇതരസംസ്ഥാനങ്ങളിലും വിദേശത്തുമാണെന്നു കേരള െമെഗ്രേഷന് സര്‍വേ വ്യക്തമാക്കുന്നു. മലയാളികളില് 12-ാം ക്ലാസ് ജയിച്ച 17.6% യുവാക്കള് കേരളത്തിനു പുറത്താണ്. ഐ.ടി.ഐ. സര്‍ട്ടിഫിക്കറ്റുള്ളവരില് 35.2 ശതമാനവും പ്രഫഷണല് ബിരുദക്കാരില് 35 ശതമാനവും പി.ജിക്കാരില് 27 ശതമാനവും കേരളത്തിലല്ല ജോലിചെയ്യുന്നത്. ബി.ടെക്. പോലെ ഉന്നതയോഗ്യതയുള്ളവരെ മുട്ടാതെ കേരളത്തില് നടക്കാനാവില്ല. എന്നാല്, അവരെ ഉള്‍ക്കൊള്ളാവുന്ന തരത്തില് നമ്മുടെ തൊഴില്‍മേഖല വളര്‍ന്നിട്ടുമില്ല. അതിര്‍ത്തികടന്ന് തൊഴിലെടുക്കുന്ന യുവാക്കള്‍ക്കു കുടുംബജീവിതം വന്‍കടമ്പയാകുമ്പോള് അതിനൊരു മറുവശവുമുണ്ട്. നമ്മുടെ യുവാക്കള് അന്യദേശത്തു ജോലിചെയ്ത് സഹോദരിമാര്‍ക്കു മികച്ച വിദ്യാഭ്യാസം നേടിക്കൊടുക്കുന്നു. അവരും വിവാഹക്കാര്യത്തില് നാട്ടില് മെച്ചപ്പെട്ട ജോലിയുള്ള യുവാക്കളെ മാത്രം പരിഗണിക്കുന്നു എന്നതാണു വിരോധാഭാസം.\nപൊരുത്തമൊക്കണം; പഠിപ്പിലും തൊഴിലിലും\nമലബാറിലെ പല ജില്ലകളിലും പെണ്‍കുട്ടികളുടെ വിദ്യാഭ്യാസപിന്നാക്കാവസ്ഥയാണു െമെസൂര് കല്യാണങ്ങള്‍ക്കു വഴിയൊരുക്കിയതെന്ന് അഭിഭാഷകനും സാമൂഹിക-സാംസ്‌കാരികപ്രവര്‍ത്തകനുമായ നൗഷാദ് വാഴവളപ്പില് ചൂണ്ടിക്കാട്ടുന്നു. െമെസൂര് കല്യാണത്തിന്റെ ഇരകളില് 85% പേര്‍ക്കും ഏഴാംക്ലാസ് വിദ്യാഭ്യാസംപോലുമില്ലെന്നാണു വനിതാ കമ്മിഷന്റെ പഠനത്തില് കണ്ടെത്തിയത്. എന്നാല്, കുടക് കല്യാണങ്ങള് ഇതിനു നേര്‍വിപരീതമാണ്. മലബാറിലെ വരന്മാര് കുടകിലേക്കു ചുരം കയറുന്നതിനു പിന്നില് ഇവിടുത്തെ പെണ്‍കുട്ടികള് നേടിയ വിദ്യാഭ്യാസപുരോഗതി ഒരു കാരണമാണ്. ഉന്നതവിദ്യാഭ്യാസം നേടുന്നതില്, മലയാളി അണുകുടുംബങ്ങളിലെ പെണ്‍കുട്ടികള് യുവാക്കളെ കടത്തിവെട്ടുന്നു. കണ്ണൂര് പുതിയതെരു സ്വദേശിയും ആശുപത്രി റിസപ്ഷനിസ്റ്റുമായ പെണ്‍കുട്ടിയുടെ നിലപാട് ഇങ്ങനെ: ''എനിക്കു ബിരുദമുണ്ട്. പി.എസ്.സി. പരീക്ഷയെഴുതി നല്ലൊരു ജോലിയാണു ലക്ഷ്യം. ജോലിയുണ്ടെങ്കില്, പിന്നീടു വിവാഹജീവിതത്തില് പ്രശ്‌നമുണ്ടായാലും പിടിച്ചുനില്‍ക്കാം''. വരനു തന്നെക്കാള് യോഗ്യത കുറവാണെങ്കില് അതു പിന്നീട് ''ഈഗോ'' പ്രശ്‌നത്തിനു വഴിവയ്ക്കുമെന്നാണു കമ്പ്യൂട്ടര് ഇന്‍സ്ട്രക്ടറായ ഷില്‍നയുടെ അഭിപ്രായം. ഇത്തരത്തില് വ്യക്തമായ കാഴ്ചപ്പാടുള്ളവരാണ് ഇന്നത്തെ പെണ്‍കുട്ടികള്. സര്‍ക്കാര് ജോലിയില്ലാത്തവര്‍ക്കു പെണ്ണുകിട്ടാത്ത അവസ്ഥയ്‌ക്കെതിരേ ഫെയ്‌സ്ബുക്ക് െലെവിലൂടെയാണു ജോമിച്ചന് മണ്ണൂര് എന്ന യുവാവ് പ്രതികരിച്ചത്. സര്‍ക്കാര് ജോലി ഇല്ലാത്തതിനാല് കല്യാണം നടക്കാത്ത പതിനായിരക്കണക്കിന് എന്‍ജിനീയര്‍മാര് കേരളത്തിലുണ്ടെന്നും ജോമിച്ചന് ചൂണ്ടിക്കാട്ടുന്നു. കായികാധ്വാനമുള്ളതും അല്ലാത്തതുമായ അസംഘടിത തൊഴില്‍മേഖലകള്‍ക്കു സാമൂഹികാംഗീകാരം വളര്‍ത്തിയെടുക്കുക എന്നതാണ് ഈ അവസ്ഥയ്ക്കു വിദഗ്ധര് നിര്‍ദേശിക്കുന്ന പരിഹാരമാര്‍ഗം.\n''വിവാഹം സ്വര്‍ഗത്തില്'' എന്ന ചൊല്ല് ആചാരമാകുന്നതു കാണാം കാസര്‍ഗോഡന് അതിര്‍ത്തിഗ്രാമങ്ങളില് എത്തിയാല്. ശരിക്കുള്ള കല്യാണത്തിന്റെ എല്ലാ ചടങ്ങുകളോടെയും നടത്തുന്ന ഈ ആചാരത്തില് ഒന്നിക്കുന്നതു പരേതാത്മാക്കളാണെന്നു മാത്രം. ജാതകപ്പൊരുത്തത്തില് തുടങ്ങി, സദ്യയില് അവസാനിക്കുന്ന ''പ്രേതക്കല്യാണങ്ങള്'' നടത്തുന്നത്, ജീവിച്ചിരിക്കുന്നവരുടെ മംഗല്യദോഷപരിഹാരത്തിനായാണ്! ഒരിക്കല് ഇല്ലാതായ ഈ ആചാരം തിരിച്ചുവരുന്നത് എന്തിന്റെ സൂചനയാണ്? അതിനുള്ള ഉത്തരമായി ഈ പരമ്പര സമര്‍പ്പിക്കുന്നു.\nമീഡിയ അക്കാദമി മാധ്യമ അവാര്‍ഡ് കെ. സുജിത്തിന്\nമാരനാകാന് പറ്റാതെ മരണത്തെ ‘വരിച്ച’ ചെറുപ്പക്കാര്, വധുവിനെ കിട്ടിയില്ലെങ്കില് വരിക്കപ്ലാവിനെ കെട്ടും! പുരനിറഞ്ഞ പുരുഷന്മാരുടെ കേരളം


അരിനികുതി ബാക്കി; രാഖിക്ക‌് ഒഴിവാക്കി | Kerala | Deshabhimani | Tuesday Jul 24, 2018\nഅരിനികുതി ബാക്കി; രാഖിക്ക‌് ഒഴിവാക്കി\nരാഖിയുടെ നികുതി വേണ്ടെന്നുവച്ച കേന്ദ്ര സർക്കാർ ബ്രാൻഡഡ‌് അരിക്ക് ചുമത്തിയ നികുതി ഉപേക്ഷിക്കാൻ തയ്യാറായില്ല. കഴിഞ്ഞദിവസം ചേർന്ന ചരക്ക് സേവന നികുതി കൗൺസിൽ (ജിഎസ്ടി കൗൺസിൽ) യോഗത്തിലാണ് രാഖിക്ക‌് നികുതി ഒഴിവാക്കിയത്. എന്നാൽ, അരിയിൽ ബ്രാൻഡഡ‌് ഇനങ്ങൾക്കും പായ‌്ക്ക‌് ചെയ‌്ത അരിപ്പൊടിക്കും ഗോതമ്പുപൊടിക്കും ആട്ടയ്ക്കുമെല്ലാം അഞ്ചുശതമാനം നികുതി നിലനിൽക്കുകയാണ്. പരമ്പരാഗത വ്യവസായ ഉൽപ്പന്നങ്ങളുടെ നികുതി ഒഴിവാക്കണമെന്ന ആവശ്യവും കേന്ദ്രം നിരസിച്ചു. കൈത്തറിയും ഖാദിയും ഉൾപ്പെടെ എല്ലാ തുണിത്തരങ്ങൾക്കും അഞ്ചുശതമാനമാണ‌് നികുതി. കയറിനും കയർ ഉൽപ്പന്നങ്ങൾക്കും കശുവണ്ടിപ്പരിപ്പിനും നികുതി അഞ്ചുശതമാനം തന്നെ. എന്നാൽ കോസ്മെറ്റിക്കുകൾ, പെർഫ്യൂമുകൾ എന്നിവയുടെ നികുതി 28ൽനിന്ന് 18 ശതമാനമാക്കി കുറയ‌്ക്കാൻ കഴിഞ്ഞദിവസം തീരുമാനിച്ചു. ജിഎസ്ടി റിട്ടേൺ സമർപ്പിക്കുന്നതിലെ ലഘൂകരിച്ചതാണ‌് യോഗത്തിലെ ആശ്വാസതീരുമാനം.\nജിഎസ്ടിആർ 1, ജിഎസ്ടിആർ 2, ജിഎസ്ടിആർ 3, ജിഎസ്ടിആർ 3(എ) എന്നിങ്ങനെ റിട്ടേണുകൾക്കുപകരം ഒറ്റ റിട്ടേൺ സമർപ്പിച്ചാൽ മതി. അഞ്ചുകോടിവരെ വാർഷിക വിറ്റുവരവുള്ളവർ മൂന്നുമാസത്തിലൊരിക്കൽ റിട്ടേൺ സമർപ്പിക്കണം. മാസം തോറും അനുമാനനികുതി ഒടുക്കണം. അഞ്ചുകോടിക്കുമുകളിൽ വിറ്റുവരവുള്ളവർ പ്രതിമാസം റിട്ടേൺ സമർപ്പിക്കണം. ഒന്നരക്കോടിക്കുതാഴെ വിറ്റുവരവുള്ളവർ രണ്ടുപേജിൽ ഒതുങ്ങുന്ന റിട്ടേൺ സമർപ്പിച്ചാൽ മതി.\nനികുതിയിലെ മാറ്റം ‘സഞ്ചയ’ തകരാർ കാരണമല്ല


സംസ്ഥാനത്ത് ഭക്ഷ്യക്ഷാമവും വിലക്കയറ്റവും ഉണ്ടാവില്ല: ഭക്ഷ്യമന്ത്രി – Sri P. Thilothaman\nComments സംസ്ഥാനത്ത് ഭക്ഷ്യക്ഷാമവും വിലക്കയറ്റവും ഉണ്ടാവില്ല: ഭക്ഷ്യമന്ത്രി Comments\n*കരിഞ്ചന്തയും വിലക്കയറ്റവും സൃഷ്ടിക്കുന്നവര്‍ക്ക് ഒരുവര്‍ഷം വരെ കഠിനതടവ്\n*ഇന്നു മുതല് എന്‍ഫോഴ്സ്മെന്റ് പ്രവര്‍ത്തനം ശക്തമാക്കും\n*ചരക്കുനീക്കത്തിന് ഡ്രൈവര്‍മാരും കയറ്റിറക്ക് സുഗമമാക്കാന് തൊഴിലാളികളും സഹകരിക്കണം\nപ്രളയക്കെടുതി മൂലം ദുരിതമനുഭവിക്കുന്ന സംസ്ഥാനത്ത് ഭക്ഷ്യക്ഷാമവും വിലക്കയറ്റവും വരുമെന്ന് ചില കേന്ദ്രങ്ങളില് നിന്നുള്ള പ്രചാരണങ്ങള് വസ്തുതാവിരുദ്ധമാണെന്ന് ഭക്ഷ്യ, പൊതു വിതരണ വകുപ്പ് മന്ത്രി പി.തിലോത്തമന് വാര്‍ത്താ സമ്മേളനത്തില് പറഞ്ഞു. കേരളം ഉത്സവകാലത്തെ വരവേല്‍ക്കാന് ഒരുങ്ങിയിരിക്കുന്ന സംസ്ഥാനമാണ്. നിലവില് ഭക്ഷ്യദൗര്‍ലഭ്യമില്ല. ദുരിതം നേരിടാന് എല്ലാവരും ഒറ്റക്കെട്ടായി നില്‍ക്കുന്ന സാഹചര്യമാണ് ഇപ്പോഴുള്ളത്. കച്ചവടക്കാര് അവശ്യവസ്തുക്കള് പൂഴ്ത്തിവയ്ക്കുന്നതും സാഹചര്യം മുതലാക്കി വില വര്‍ധിപ്പിക്കുന്നതും ഒരുവര്‍ഷം വരെ കഠിന തടവ് ലഭിക്കാവുന്ന കുറ്റമാണെന്നും മന്ത്രി പറഞ്ഞു.\nസംസ്ഥാനത്ത് അവശ്യസാധനങ്ങള്‍ക്ക് വിലകൂടുന്ന പ്രശ്നമില്ലെന്നും വില കൂട്ടരുതെന്ന് ചില്ലറവ്യാപാരികളോട് ആവശ്യപ്പെടുമെന്നും വ്യാപാരി സംഘടനാ പ്രതിനിധികള് സര്‍ക്കാരിനെ അറിയിച്ചിട്ടുണ്ട്. നിലവിലെ വിലയില്‍നിന്ന് ചെറിയ ശതമാനമെങ്കിലും കുറച്ച് അവശ്യവസ്തുക്കള് ലഭ്യമാക്കണമെന്ന സര്‍ക്കാരിന്റെ അഭ്യര്‍ത്ഥന റിലയന്‍സ്, മോര് എന്നീ വന്‍കിട കച്ചവടക്കാര് സ്വീകരിച്ചിട്ടുണ്ട്.\nകയറ്റിറക്കു തൊഴിലാളികളും ഈ സാഹചര്യത്തില് സമര്‍പ്പിത സേവനം നടത്താന് സഹകരിക്കണമെന്നും ഒരു തൊഴില്‍പ്രശ്നവും ഈ സമയത്ത് ഉണ്ടാവാന് അനുവദിക്കരുതെന്നും മന്ത്രി അഭ്യര്‍ത്ഥിച്ചു. സമാനതകളില്ലാത്ത പ്രളയം മൂലം സംസ്ഥാനത്തെ ഗതാഗത സംവിധാനങ്ങള് താറുമാറായിക്കിടക്കുകയാണ്. ഇത് പുറത്തുനിന്നുള്ള ചരക്കുകളുടെ വരവിന് വിഘാതം സൃഷ്ടിക്കുന്നുണ്ട്. എന്നാല് ഈ സാഹചര്യം മറികടക്കാന് വേണ്ട നടപടികള് സര്‍ക്കാര് സ്വീകരിച്ചിട്ടുണ്ട്. പെട്രോളിയം ഉത്പന്നങ്ങളുടെ വരവ് സുഗമമാക്കാന് പെട്രോളിയം കമ്പനികള്, ബങ്ക് ഉടമകള്, വാഹന ഉടമകള്, ഡ്രൈവര്‍മാര്, തൊഴിലാളികള് എന്നിവരുടെ സഹകരണം ഉറപ്പാക്കിയിട്ടുണ്ട്. ട്രാന്‍സ്പോര്‍ട്ടിംഗ് പ്രശ്നങ്ങളാണ് പെട്രോളിയം കമ്പനികള് ചൂണ്ടിക്കാട്ടിയത്. വാഹനഗതാഗതം സുഗമമായാല് പെട്രോളിയം ഉത്പന്നങ്ങളുടെ വരവിന് തടസമുണ്ടാകില്ല എന്നും അവര് അറിയിച്ചിട്ടുണ്ടെന്നും മന്ത്രി പറഞ്ഞു.\nപെട്രോളിയം ഉത്പന്നങ്ങളുമായി എത്തുന്ന വാഹനങ്ങള് കോണ്‍വോയ് അടിസ്ഥാനത്തില് എത്തിയാല് ഗതാഗത തടസമില്ലാതെ ലക്ഷ്യസ്ഥാനത്തെത്താന് പോലീസ് നടപടി സ്വീകരിക്കുമെന്ന് സര്‍ക്കാര് അറിയിച്ചിട്ടുണ്ട്. അരിയും മറ്റ് അവശ്യവസ്തുക്കളുമായി വരുന്ന വാഹനങ്ങളും സ്റ്റിക്കറൊട്ടിച്ച് കോണ്‍വോയ് അടിസ്ഥാനത്തില് എത്തിയാല് ഗതാഗതം സുഗമമാകും. സംസ്ഥാനത്ത് കരിഞ്ചന്തയും പൂഴ്ത്തിവയ്പും ഇല്ലെന്നുറപ്പാക്കാന് ജില്ലാ കളക്ടര്‍മാരുടെ നേതൃത്വത്തിലുള്ള സമിതി ഉടന് യോഗം ചേര്‍ന്ന് നടപടികള് സ്വീകരിക്കും. ഇന്നുമുതല് എന്‍ഫോഴ്മെന്റ് സംവിധാനം ശക്തമായി പ്രവര്‍ത്തിക്കും.\nദുരിതാശ്വാസ ക്യാമ്പുകളില് പത്തു ലക്ഷം പേരെങ്കിലും ഉണ്ട് എന്ന കണക്കില് ഒരാള്‍ക്ക് രണ്ടാഴ്ചത്തേക്ക് വിതരണം ചെയ്യാന് ആവശ്യമുള്ളതിന്റെ അഞ്ചിരട്ടി അവശ്യവസ്തുക്കള് ഇപ്പോള് സിവില് സപ്ലൈസ് കോര്‍പ്പറേഷന് സംഭരിച്ചിട്ടുണ്ട്. അതിനാല് ക്യാമ്പുകളില് അവശ്യവസ്തുക്ഷാമം ഉണ്ടാകുമെന്ന ആശങ്ക വേണ്ട.\nദുരന്തം ഏറ്റുവാങ്ങിയവര് മാത്രമല്ല, സംസ്ഥാനത്തും പുറത്തുമുള്ള എല്ലാവരും ദുരിതബാധിതരെ സഹായിക്കാന് ഒറ്റക്കെട്ടായി മുന്നിട്ടിറങ്ങുന്ന കാഴ്ചയാണ് നാം കാണുന്നത്. പൊതുജനം മുഴുവന് ഈ നിലപാട് സ്വീകരിക്കണമെന്നും മന്ത്രി അഭ്യര്‍ത്ഥിച്ചു. ഭക്ഷ്യ പൊതുവിതരണ വകുപ്പ് സെക്രട്ടറി മിനി ആന്റണിയും വാര്‍ത്താ സമ്മേളനത്തില് സംബന്ധിച്ചു.\nTags Tags: ഭക്ഷ്യക്ഷാമവും, ഭക്ഷ്യമന്ത്രി, മന്ത്രി തിലോത്തമൻ, വിലക്കയറ്റവും\nPrev Previous post: സപ്ലൈകോയില് ഓണ്‍ലൈന് സംവിധാനം നടപ്പാക്കും-മന്ത്രി പി തിലോത്തമന്\nNext Next post: ഭക്ഷ്യധാന്യങ്ങൾ ആവശ്യത്തിനുണ്ടെന്ന് മന്ത്രി തിലോത്തമൻ


ജയരാജിന്റെ കളിയാട്ടം എന്ന ചിത്രത്തില് പനിയന് എന്ന കഥാപാത്രത്തെ അവതരിപ്പിച്ച് നടനായ ലാല് ചന്ദ്രനുദിക്കുന്ന ദിക്ക്, അരയന്നങ്ങളുടെ വീട്, കന്മദം, ദയ, ഓര്‍മ്മച്ചെപ്പ്, പഞ്ചാബി ഹൗസ്, ഈ നാട് ഇന്നലെവരെ, തെങ്കാശിപ്പട്ടണം, മഴ, വണ്‍മാന്‍ഷോ, കല്യാണരാമന് , ശിങ്കാരിബോലോന, അന്യര് തുടങ്ങിയ ചിത്രങ്ങളില് അഭിനയിച്ചു. മലയാള സിനിമയില് തുടര്‍ച്ചയായി മെഗാഹിറ്റുകള് സമ്മാനിച്ച സംവിധായക ജോഡി സിദ്ധിഖ് ലാലിലെ ലാല് മമ്മൂട്ടിയുടെയും അന്‍സാറിന്റെയും സഹായത്തോടെയാണ് സിനിമയിലെത്തിയത്. മലയാളത്തില് ഹാസ്യതരംഗത്തിന് തുടക്കമിട്ടത് ഈ സംവിധായക ജോഡിയാണ്. പുല്ലേപ്പടിക്കാരന് സിദ്ദിഖുമായുള്ള ചങ്ങാത്തമാണ് കലാജീവിതത്തിലേക്ക് നയിച്ചത്. ലാലും കൂട്ടരും അവതരിപ്പിച്ച രമണന്റെ മരണം എന്ന ഹാസ്യനാടകവുമായി ബന്ധപ്പെട്ടാണ് സിദ്ദുഖുമായി പരിചയപ്പെടുന്നത്. ഈ ബന്ധം ലാലിനെ കലാഭവന് ആബേലച്ചന്റെ അരികിലെത്തിച്ചു. അവിടെനിന്ന് പിരിഞ്ഞ് ലാലും സിദ്ദിഖും പുതിയ ട്രൂപ്പ് ഉണ്ടാക്കി.\nനാടോടിക്കാറ്റിന്റെ കഥയുമായാണ് സിനിമയില് ഇരുവരുടെയും തുടക്കം. 1988-ല് നോക്കത്താദൂരത്ത് കണ്ണുംനട്ട് എന്ന ചിത്രത്തില് ഫാസിലിന്റെ സഹസംവിധായകനായി. സിദ്ദിഖും ലാലും ചേര്‍ന്ന് കഥയും സംവിധാനവും ചെയ്ത റാംജി റാവു സ്പീക്കിംഗ് ആയിരുന്നു സ്വതന്ത്രസംവിധായകരെന്ന നിലയിലെ ആദ്യചിത്രം. വന് വിജയമായിത്തീര്‍ന്ന അത് ഒരു പുതിയ ഹാസ്യതരംഗത്തിന് തുടക്കംകുറിച്ചു. തുടര്‍ന്ന് ഇന് ഹരിഹര് നഗര് , ഗോഡ് ഫാദര് , വിയ്റ്റ്നാം കോളനി, കാബൂളിവാല എന്നിങ്ങനെ തുടര്‍ച്ചയായി അഞ്ച് മെഗാഹിറ്റുകള് സിദ്ദിഖുമായി ചേര്‍ന്നൊരുക്കി. ജനപ്രീതി നേടിയ കലാമൂല്യമുള്ള ചിത്രത്തിനുള്ള 1991-ലെ സംസ്ഥാന അവാര്‍ഡ് ഗോഡ് ഫാദര് കരസ്ഥമാക്കി. ഹിറ്റ്ലര് എന്ന ചിത്രം നിര്‍മ്മിച്ചു. മയാള സിനിമാചരിത്രത്തില് ഏറ്റവും കൂടുതല് കളക്ഷന് നേടിയ ചിത്രങ്ങളിലൊന്നായ തെങ്കാശിപ്പട്ടണത്തിന്റെ നിര്‍മ്മാതാവും വിതരണക്കാരനുംകൂടിയാണ്. ലാല് ക്രിയേഷന്‍സിന്റെ ബാനറിലാണ് ഈ ചിത്രം നിര്‍മ്മിച്ചത്.\nകൊച്ചിയില് ചേരാനല്ലൂരില് സംഗീതാദ്ധ്യാപകനായ എ എം പോളിന്റെയും ഫിലോമിനയുടെയും മകനായി 1958-ലാണ് ലാല് ജനിച്ചത്. ഭാര്യ : നാന്‍സി. മക്കള് : ജീന് , മോനിക്ക.\nഫോണ്: 98473 69136, 9349934340 കൂടുതല് വിവരങ്ങള് പിന്നീട് ചേര്‍ക്കുന്നതാണ്\n1981 -ല് തൃഷ്ണ എന്ന ചിത്രത്തിലൂടെ സിനിമാരംഗത്തെത്തി തുടര്‍ന്ന് അഹിംസ , ജോണ് ജാഫര് ജനാര്‍ദ്ദനന് , ഇത്തിരി നേരം ഒത്തിരി കാര്യം, ഈ നാട് , ഇനിയെങ്കിലും, അടുക്കാന് എന്തെളുപ്പം, കഥയ്ക്കുപിന്നില് , ഇന്നല്ലെങ്കില് നാളെ, പ്രശ്നം ഗുരുതരം കാര്യം നിസ്സാരം, ഭൂകമ്പം, ബെല്‍റ്റ് മത്തായി, ആ രാത്രി, തത്തമ്മേ പൂച്ച പൂച്ച, സ്വന്തമെവിടെ ബന്ധമെവിടെ, മനസ്സേ നിനക്കു മംഗളം, കൂട്ടിനിളം കിളി, കാണാമറയത്ത്, ഇണക്കിളി, അതിരാത്രം, ആള്‍ക്കൂട്ടത്തില് തനിയേ, അമ്പട ഞാനേ, മുഹൂര്‍ത്തം 11.30 ന്, ഒരു നോക്കു കാണാന് , ഈ ലോകം ഇവിടെ കുറേ മനുഷ്യര് , ആ നേരം അല്പദൂരം, കരിമ്പിന് പൂവിനക്കരേ, കണ്ടു കണ്ടറിഞ്ഞു, ഒപ്പം ഒപ്പത്തിനൊപ്പം, എന്റെ എന്റേതു മാത്രം, ശ്യാമ, സ്നേഹമുള്ള സിംഹം, അടുക്കാന് എന്തെളുപ്പം, ന്യായവിധി, വീണ്ടും, ജനുവരി ഒരോര്‍മ്മ, ഒരു സിന്ദൂരപൊട്ടിന്റെ ഓര്‍മ്മയ്ക്ക്, ഇത്രയും കാലം, നൊമ്പരത്തിപ്പൂവ്, ആണ്‍കിളിയുടെ താരാട്ട്, സൈമണ് പീറ്റര് നിനക്കുവേണ്ടി, മൂന്നാംമുറ, വിചാരണ, മിന്നാരം, വിഷ്ണു, ഒരാള് മാത്രം, നിറം, കൊച്ചു കൊച്ചു സന്തോഷങ്ങള് , ഫാന്റം, കല്യാണരാമന് , പുലിവാല് കല്യാണം, ക്രോണിക് ബാച്ചിലര് , മഞ്ഞു പോലൊരു പെണ്‍കുട്ടി , സസ്നേഹം സുമിത്ര, സല്‍പ്പേര് രാമന് കുട്ടി, സത്യം, രക്ഷകന് , നസ്രാണി, ചോക്ലേറ്റ്, ട്വന്റി-ട്വന്റി, സുല്‍ത്താന് ,ഇവിടം സ്വര്‍ഗ്ഗമാണ്, ലൗ ഇന് സിംഗപ്പൂര് , പഴശ്ശി രാജ, എയ്ഞ്ചല് ജോണ് , മമ്മി ആന്റ് മി , ശിക്കാര്‍തുടങ്ങിയ അനേകം ചിത്രങ്ങളില് സഹനടനായി അഭിനയിച്ചു.\n1953 മാര്‍ച്ച് 25-ന് മൂവാറ്റുപുഴ താലൂക്കിലെ പിറവത്ത് ജനിച്ചു. 2004 - ല് സംസ്ഥാന സര്‍ക്കാരിന്റെ മികച്ച സഹനടനുള്ള അവാര്‍ഡ് ലഭിച്ചു (ചിത്രം - മഞ്ഞുപോലൊരു പെണ്‍കുട്ടി ). ഇവിടം സ്വര്‍ഗ്ഗമാണ് എന്ന ചിത്രത്തിന് മികച്ച വില്ലനുള്ള 2009-ലെ ഏഷ്യാനെറ്റ് ഫിലിം അവാര്‍ഡും, അമൃത-മാതൃഭൂമി ഫിലിം അവാര്‍ഡും ലഭിച്ചു.


Case against3authors of book on Gujarat riots: ഗുജറാത്ത് കലാപത്തെക്കുറിച്ച് പുസ്തകമെഴുതിയ മൂന്ന് പേര്‍ക്കെതിരെ കേസ് | Indian Express Malayalam\n‘ഗോധ്ര സംഭവവും ഗുജറാത്തിലെ മുസ്‌ലിം വിരുദ്ധ കലാപവും’ എന്ന തലക്കെട്ടിനു കീഴെ അന്നത്തെ ഗുജറാത്ത് മുഖ്യമന്ത്രി നരേന്ദ്ര മോദിയെക്കുറിച്ചുള്ള പരാമർശമാണ് കേസിന് ആധാരം\nUpdated: September 22, 2018 10:08:30 am\nഗുവാഹത്തി: അസ്സമിലെ പ്ലസ്ടു വിദ്യാര്‍ത്ഥികള്‍ക്കായുള്ള പൊളിറ്റിക്കല് സയന്‍സ് റെഫറന്‍സ് പുസ്തകത്തില് ഗുജറാത്ത് കലാപത്തെക്കുറിച്ചെഴുതിയ മൂന്ന് എഴുത്തുകാര്‍ക്കെതിരെ കേസ് റജിസ്റ്റര് ചെയ്തു. 2002ലെ ഗുജറാത്ത് കലാപ സമയത്ത് ഗുജറാത്ത് മുഖ്യമന്ത്രി മൗനം പാലിച്ചു എന്ന പരാമര്‍ശത്തെ തുടര്‍ന്നാണ് കേസ്.\n‘ഗോധ്ര സംഭവവും ഗുജറാത്തിലെ മുസ്‌ലിം വിരുദ്ധ കലാപവും’ എന്ന തലക്കെട്ടിനു കീഴെയായിരുന്നു ഈ പരാമര്‍ശം. കലാപ സമയത്ത് നരേന്ദ്ര മോദിയുടെ നേതൃത്വത്തിലുള്ള ഗുജറാത്ത് ഗവണ്‍മെന്റ് മൗനമായിരുന്ന് എല്ലാം വീക്ഷിക്കുകയായിരുന്നു എന്നാണ് പുസ്തകത്തില് പറയുന്നത്.\nകോളേജില് നിന്നും വിരമിച്ച അധ്യാപകരാണ് പുസ്തകം എഴുതിയിരിക്കുന്നത്. ‘പന്ത്രണ്ടാം ക്ലാസിലെ പൊളിറ്റിക്കല് സയന്‍സ് റെഫറന്‍സ് പുസ്തകമാണിത്. ഗുവാഹത്തി ആസ്ഥാനമായുള്ള സ്ഥാപനമാണ് ഇത് പ്രസിദ്ധീകരിച്ചിരിക്കുന്നത്. സെപ്റ്റംബര് 16ന് ഗൊലാഘട്ടിലുള്ള രണ്ടുപേര്‍ക്കെതിരെയാണ് കേസ് റജിസ്റ്റര് ചെയ്തിരിക്കുന്നത്,’ ഗൊലാഘട്ട് ജില്ലാ പൊലീസ് ഓഫീസര് പറഞ്ഞു.\nപുസ്തകത്തിന്റെ പ്രസാധകരായ അസ്സം ബുക്ക് ഡിപ്പോ ഗുവാഹത്തി ആസ്ഥാനമായതിനാല് കേസ് ഗുവാഹത്തിയിലേക്ക് മാറ്റുമെന്നും പൊലീസ് അറിയിച്ചു.\n2002ല് നടന്ന കലാപത്തിന് പരോക്ഷമായി നേതൃത്വം നല്‍കിയിരുന്നത് അന്നത്തെ ഗുജറാത്ത് മുഖ്യമന്ത്രിയായിരുന്ന നരേന്ദ്ര മോദിയായിരുന്നുവെന്ന് അന്വേഷണ കമ്മീഷന് റിപ്പോര്‍ട്ടുകള് പറയുന്നു. എന്നാല് കലാപത്തെ കുറിച്ച് അന്വേഷിക്കാന് സുപ്രീം കോടതി നിയോഗിച്ച പ്രത്യേക അന്വേഷണ കമ്മീഷന് നരേന്ദ്ര മോദിക്ക് ക്ലീന് ചിറ്റ് നല്‍കി.\nWeb Title: Case against3authors of book on gujarat riots\n‘പ്രധാനമന്ത്രി ഇന്ത്യയെ വഞ്ചിച്ചു, സൈനികരുടെ രക്തത്തെ അപമാനിച്ചു’; വിടാതെ രാഹുല് ഗാന്ധി


അക്ഷരമാലാ ക്രമം പാലിച്ചില്ല: സിപിഐ മന്ത്രിമാരുടെ പേര് അവസാനം; സര്‍ക്കാര് ഡയറിയുടെ അച്ചടി നിര്‍ത്തിവച്ചു\nWed Nov 14 2018 07:00:29 GMT+0530 (IST)\nNarada Desk| Updated On: 2017-01-03 08:18:10.0 | Location :\nസിപിഎം, എന്‍സിപി മന്ത്രിമാര്‍ക്കു ശേഷം സിപിഐ മന്ത്രിമാര് എന്ന ക്രമത്തിലാണ് 2017ലെ ഡയറി അച്ചടിച്ചത്. പ്രതിഷേധം കനത്തതോടെ മുഖ്യമന്ത്രി വിഷയത്തില് ഇടപെട്ട് അച്ചടി നിര്‍ത്തിവയ്ക്കാന് നിര്‍ദേശം നല്‍കുകയായിരുന്നു.\nതിരുവനന്തപുരം: സിപിഐ മന്ത്രിമാരുടെ പേര് അവസാനം വന്നെന്ന പരാതിയും എതിര്‍പ്പും ഉയര്‍ന്നതിനെ തുടര്‍ന്ന് സര്‍ക്കാര് ഡയറിയുടെ അച്ചടി നിര്‍ത്തിവച്ചു. പേരിലെ അക്ഷരമാല ക്രമം പാലിച്ചില്ലെന്ന സിപിഐ വിമര്‍ശനത്തെ തുടര്‍ന്നാണ് നടപടി. സിപിഎം, എന്‍സിപി മന്ത്രിമാര്‍ക്കു ശേഷം സിപിഐ മന്ത്രിമാര് എന്ന ക്രമത്തിലാണ് 2017ലെ ഡയറി അച്ചടിച്ചത്. പ്രതിഷേധം കനത്തതോടെ മുഖ്യമന്ത്രി വിഷയത്തില് ഇടപെട്ട് അച്ചടി നിര്‍ത്തിവയ്ക്കാന് നിര്‍ദേശം നല്‍കുകയായിരുന്നു.\nമന്ത്രിമാരുടെ പട്ടികയില് മുഖ്യമന്ത്രിയുടെ പേരു കഴിഞ്ഞാല് ഉപമുഖ്യമന്ത്രിയുണ്ടെങ്കില് അതും പിന്നീട് മറ്റു മന്ത്രിമാരുടെ പേരും ഇംഗ്ലീഷ് അക്ഷരമാല ക്രമത്തിലാണു ഡയറിയില് അച്ചടിച്ചുവരുന്നത്. എന്നാല് ഇപ്രാവശ്യത്തെ ഡയറിയില് ഇതിനു മാറ്റമുണ്ടായി. 10 സിപിഎം മന്ത്രിമാര്‍ക്കും എന്‍സിപി മന്ത്രിമാര്‍ക്കും ശേഷമാണു സിപിഐ മന്ത്രിമാരുടെ പേരുകള് അച്ചടിച്ചിരിക്കുന്നത്. ഇതാണ് എല്‍ഡിഎഫിലെ രണ്ടാം കക്ഷിയായ സിപിഐയില് നിന്നു പ്രതിഷേധമുയരാന് കാരണം. മാത്രമല്ല, ഇതുസംബന്ധിച്ച് ഇന്നലെ ചേര്‍ന്ന സിപിഐ എക്‌സിക്യുട്ടീവ് യോഗത്തിലും വിമര്‍ശനം ഉയര്‍ന്നിരുന്നു.\nഇതോടെയാണ് മുഖ്യമന്ത്രി ഇടപെട്ട് ഡയറിയുടെ അച്ചടി നിര്‍ത്തിവയ്ക്കാനും അച്ചടിച്ചവ വിതരണം ചെയ്യേണ്ടെന്നും നിര്‍ദ്ദേശം നല്‍കിയത്. ഇനി പുതിയ ഡയറി അച്ചടിച്ചതിനു ശേഷം വിതരണം ചെയ്താല് മതിയെന്നാണ് നിര്‍ദ്ദേശം. മുഖ്യമന്ത്രിയുടെ കീഴിലുള്ള ജിഎഡി വകുപ്പിനാണു ഡയറി അച്ചടിക്കാനുള്ള ചുമതല. ഇതുവരെ 40,000 ഡയറികളാണ് അച്ചടിച്ചത്.


നെറ്റ്ഫ്ലിക്സിന്‍റെ ആഗോള തലത്തിൽ വരെ മിന്നൽ അടിപ്പിച്ച് മിന്നല് മുരളി; വേള്‍ഡ് ട്രെന്‍ഡിംഗ് ലിസ്റ്റില് ഇടം നേടി മിന്നല് മുരളി.. 30 രാജ്യങ്ങളിൽ മൂന്നാമത്.!!\nകഴിഞ്ഞ കുറച്ചു ദിവസങ്ങളായി നെറ്റ്ഫ്ലിക്സിസിൽ തരംഗമായി കൊണ്ടിരിക്കുകയാണ് മിന്നല് മുരളി. ക്രിസ്മസ് തലേന്ന് ഒടിടി റിലീസ് ചെയ്ത മിന്നൽ മുരളി എന്ന ചിത്രം ഇപ്പോഴും ഓടി കൊണ്ടി രിക്കുകയാണ്. ബേസിൽ ജോസഫ് സംവിധാനം ചെയ്ത മിന്നൽ മുരളി എന്ന ചിത്രം നെറ്റ്ഫ്ലിക്സിലൂ ടെയാണ് റിലീസ് ചെയ്തത്. നടൻ ടൊവിനോയാണ് ചിത്രത്തിലെ പ്രധാന വേഷത്തിൽ എത്തുന്ന തെങ്കിലും മറ്റുളള താരങ്ങൾക്കും വളരെയധികം പ്രധാന്യം നൽകി\nകൊണ്ടാണ് സംവിധായകൻ ബേസിൽ ചിത്രം ഒരുക്കിയിരിക്കുന്നത്. റിലീസ് ചെയ്‌ത ആദ്യ നാളു കളിൽ തന്നെ ഏഷ്യൻ രാജ്യ ങ്ങളിൽ ട്രെൻഡിങ്ങായ ചിത്രം ഇപ്പോൾ കൂടുതൽ രാജ്യങ്ങളിൽ ഇടം നേടിയിരിക്കുകയാണ്. ഡേസി ഹീറോയായി എത്തിയ മിന്നൽ മുരളി ഇപ്പോൾ ഗ്ലാോബൽ ഹീറോ യായി മാറിയിരിക്കുകയാണ്. വേള്‍ഡ് ട്രെന്‍ഡിംഗ് ലിസ്റ്റില് ഇടം നേടിയിരിക്കുകയാണ് മിന്നല് മുരളി. ആഴ്ചയിൽ 11 രാജ്യങ്ങളിലെ ടോപ്പ് 10ല് ആയിരുന്നു മിന്നൽ മുരളി എങ്കിൽ\nഇപ്പോഴിതാ 30 രാജ്യങ്ങളിലെ ടോപ്പ് 10ല് ആണ്. മലയാ ളത്തിന്റെ സ്വന്തം സൂപ്പര് ഹീറോ മിന്നല് മുരളി ഇപ്പോൾ ആഗോളതലത്തിൽ മൂന്നാം സ്ഥാനത്തെത്തി യിരിക്കുകയാണ്. ആഫ്രിക്ക, അമേരിക്കൻ ഭൂഖണ്ഡങ്ങളിൽ വരെ മിന്നൽ അടിപ്പിച്ചിരിക്കുകയാണ് മിന്നല് മുരളി. ഏഷ്യൻ രാജ്യങ്ങളിൽ ഇപ്പോഴും ഒന്നാം സ്ഥാനത്ത് തന്നെയാണ് മിന്നൽമുരളിയുടെ സ്ഥാനം. സംവിധായകന് ബേസില് ജോസഫ് തന്നെയാണ് ഈ സന്തോഷം സോഷ്യൽ മീഡിയയിലൂടെ\nപങ്കുവെച്ചിരിക്കുന്നത്. ബഹാമസ്, അർജൻ്റീന, ബ്രസീൽ, ബൊളീവിയ, ഡൊമിനിക്കൻ റിപ്പബ്ലിക്ക്, ചിലി, എൽ സാൽവദോർ, ഇക്വഡോർ, ജമൈക്ക, ഹോണ്ടുറാസ്, പരാഗ്വേ, പനാമ, ട്രിനിഡാഡ് ആൻഡ് ടൊബാഗോ, പെറു, മൗറീഷ്യസ്, ഉറുഗ്വെ, ബഹ്റൈൻ, നൈജീരിയ, കുവൈറ്റ്, ബംഗ്ലാദേശ്, മാൽദീവ്സ്, മലേഷ്യ, പാകിസ്താൻ, ഒമാൻ, സൗദി അറേബ്യ, ഖത്തർ, ശ്രീലങ്ക, സിംഗപ്പൂർ, യുഎഇ തുടങ്ങിയ രാജ്യങ്ങളിൽ ആദ്യ പത്തിൽ മിന്നൽ മുരളി തിളങ്ങി നിൽക്കുകയാണ്.\nപാറുക്കുട്ടിയെ ഞെട്ടിച്ച് കിടിലൻ പിറന്നാൾ സർപ്രൈസ്; ആശംസകൾ നേർന്ന് ഉപ്പും മുളകും താരങ്ങളും ആരാധകരും.!! [വീഡിയോ] | Uppum Mulakum Parukutty Birthday


കട്ട ക്ളീഷേ, മനസ്സ് മടുപ്പിക്കുന്ന മൈ സ്റ്റോറി! – Media Ink Online\nകട്ട ക്ളീഷേ, മനസ്സ് മടുപ്പിക്കുന്ന മൈ സ്റ്റോറി!\nസിനിമയ്ക്കുള്ളിലെ സിനിമയുടെ കഥ പറയുന്ന പ്രിത്വിരാജ് – പാർവതി താരജോഡികളുടെ കൂട്ടുകെട്ടിൽ പിറന്ന മൈ സ്റ്റോറി പ്രേക്ഷകന്റെ ക്ഷമ പരീക്ഷിക്കുന്നതിൽ മുന്നിലാണ്\nRead Time:9 Minute, 42 Second\nസിനിമയ്ക്കുള്ളിലെ സിനിമയുടെ കഥ പറയുന്ന പ്രിത്വിരാജ് – പാർവതി താരജോഡികളുടെ കൂട്ടുകെട്ടിൽ പിറന്ന മൈ സ്റ്റോറി പ്രേക്ഷകന്റെ ക്ഷമ പരീക്ഷിക്കുന്നതിൽ മുന്നിലാണ്. എന്ന് നിന്റെ മൊയ്‌ദീൻ എന്ന സൂപ്പർ ഹിറ്റ് ചിത്രത്തിന് ശേഷം പ്രിത്വിരാജ് – പാർവതി കൂട്ടുകെട്ടിൽ വരുന്ന ആദ്യ സിനിമ, ടേക് ഓഫ് എന്ന മികച്ച ചിത്രത്തിന് ശേഷം പാർവതി നായികയാകുന്ന ചിത്രം ഇങ്ങനെ ഏറെ പ്രതീക്ഷകളോടെയാണ് ഓരോ പ്രേക്ഷകനും മൈ സ്റ്റോറി എന്ന ചിത്രത്തിനായി കാത്തിരുന്നത്. 14 വര്‍ഷമായി കന്നഡ, തമിഴ്, തെലുങ്ക് സിനിമകളില് കോസ്റ്റ്യൂം ഡിസൈനറായി പേരെടുത്ത റോഷ്‍നി ദിനകര് സംവിധായികയുടെ വേഷത്തിൽ എത്തുന്നു എന്ന പുതുമയും സിനിമയ്ക്കുണ്ടായിരുന്നു. എന്നാൽ ഈ പ്രതീക്ഷകളെ ചിത്രം അസ്ഥാനത്താക്കി.\nപുതുമകൾ ഒന്നും അവകാശപ്പെടാൻ ഇല്ല എന്ന് മാത്രല്ല ക്ളീഷേ ഡയലോഗുകളും പല സിനിമകളിലും കണ്ടു മടുത്ത കഥാതന്തുവും തുടക്കം മുതലേ പ്രേക്ഷകരെ മടുപ്പിച്ചു.അഭിനയ മോഹവുമായി നടക്കുന്ന ജയകൃഷ്ണൻ എന്ന ജയ് ആണ് പ്രിത്വിരാജ് അവതരിപ്പിക്കുന്ന നായക കഥാപാത്രം. തെന്നിന്ത്യൻ സിനിമയിലെ സൂപ്പർ നായികയുടെ പരിവേഷമാണ് താര എന്ന കഥാപാത്രത്തെ അവതരിപ്പിക്കുന്ന പാർവതിക്ക്.\nപ്രൊഡക്ഷന് കണ്‍ട്രോളറായ സുഹൃത്തിന്‍റെ ശുപാര്‍ശയില്, അവസരം ലഭിക്കുന്ന ആദ്യസിനിമയില്‍ത്തന്നെ അയാള് നായകനാവുന്നു. ശേഷം മുത്തശ്ശിക്കഥ പോലെ എളുപ്പത്തിൽ പറയാവുന്ന ആർക്കും പ്രവചിക്കാവുന്ന കഥാ സന്ദർഭം.ആദ്യമായി ഒന്നിച്ചഭിനയിക്കുന്ന ചിത്രത്തിൻറെ ആദ്യ ഷോട്ടിൽ തണ്ടിന്റെ നായികയുടെ മനസ്സിൽ നായകൻ കയറിപ്പറ്റുന്നു.\nപിന്നീട് സിനിമയുടെ ഷൂട്ടിങ്ങുമായി ബന്ധപ്പെട്ട് പോർചുഗലിലേക്ക്. അവിടെ വച്ചാണ് വില്ലന്റെ ഇൻട്രൊഡക്ഷൻ. കേട്ട് മടുത്ത കഥകളിലെ പോലെ തന്നെ അധോലോകവും ചട്ടമ്പിത്തരവും ആയി നടക്കുന്ന സമ്പന്നനായ അണ്ടർ വേൾഡ് ഡോൺ ആണ് വില്ലൻ.പേര് ഡേവിഡ് ഈപ്പൻ . നായികയായ താരയെ അവളുടെ സമ്മതമില്ലാതെ വിവാഹം സ്വന്തമാക്കാൻ നടക്കുന്ന വ്യക്തിയാണ് കക്ഷി.\nഎന്നാൽ ലവ് അറ്റ് ഫസ്റ്റ് സൈറ്റ് എന്ന പോലെ തോന്നിയ പ്രണയം താരയെ ജയ്യിലേക്ക് അടുപ്പിക്കുന്നു. തന്നെ വിവാഹം കഴിക്കാൻ തയ്യാറായി നിൽക്കുന്ന ഡേവിഡ് ഈപ്പനോടുള്ള പ്രതികാരം കൂടിയായി താര ആ ബന്ധത്തെ കാണുന്നു.സാധാരണഗതിയിൽ ഈ സന്ദർഭത്തിൽ നായകനായ പ്രിത്വിരാജ് വില്ലനെ വകവരുത്തി നായികയെ രക്ഷിക്കേണ്ടതാണ്. എന്നാൽ അവിടെയാണ് മൈ സ്റ്റോറിയിൽ വ്യത്യസ്തത എന്ന ഘടകം കടന്നു വരുന്നത്. സിനിമ നിർമാതാവ് കൂടിയായ വില്ലനെ പ്രീതിപ്പെടുത്തി സിനിമ ലോകത്ത് സജീവമാക്കുന്നതിനായി ജയ് താരയെ ഒറ്റു കൊടുക്കുന്നു.\n20 വർഷങ്ങൾക്ക് ശേഷം താരരാജാവായി എത്തുന്ന ജയ്, താരയെ തേടി പോർചുഗലിലേക്ക് പോകുന്നതാണ് കഥയുടെ മർമ്മഭാഗം. അവിടെ എത്തുന്ന സൂപ്പർ താരത്തെ കാത്തിരിക്കുന്നത് താരയുടെ മകളായ ഹിമയാണ്. പാർവതി ഡബിൾ റോളിൽ എത്തുന്ന ഈ ചിത്രത്തിൽ പോർച്ചുഗീസ് പശ്ചാത്തലത്തിൽ എത്തുന്ന ഹിമ എന്ന കഥാപാത്രം കയ്യടി നേടുന്നുണ്ട്. പാസ്റ്റും പ്രസന്റും ഇടകലർത്തിയുള്ള കഥാവതരണ രീതി പ്രേക്ഷകർക്ക് മടുപ്പുളവാക്കുന്നുണ്ട്. തലമുടി നരച്ച പ്രിത്വിരാജ് ആണ് സ്‌കീമിൽ എങ്കിൽ പ്രസന്റ്, തല നാറാകാത്ത നായകനാണ് എങ്കിൽ പാസ്റ്റ്, അങ്ങനെയാണ് കഥ മുന്നോട്ട് പോകുന്നത്. കഥ സന്ദര്ഭത്തിന് യോജിക്കാത്ത രീതിയിൽ തള്ളിക്കയറ്റിയ പാട്ടു സീനുകൾ ദഹിക്കാതെ കിടപ്പുണ്ട് പ്രേക്ഷകന്റെ മനസ്സിൽ.\nതാൻ എഴുതിയ തിരക്കഥയോടു നീതി കാണിക്കാൻ ശങ്കർ രാമകൃഷ്‌ണന് സാധിച്ചിട്ടില്ല. രണ്ടാം പകുതി ആയപ്പോഴേക്കും കഥ കയ്യിൽ നിന്നും വിട്ടു പോയി. പിന്നീട് നാം കാണുന്നത് നാടോടിക്കഥകളിൽ പോലും കാണാൻ കഴിയാത്ത സംഭവങ്ങളാണ്. പുതിയ വീഞ്ഞ് പഴയ കുപ്പിയിൽ എന്ന പോലെ തീർത്തും ക്ളീഷേ ആയ ഒരു വിഷയത്തെ ഒരു വിദേശ ലൊക്കേഷനിൽ അവതരിപ്പിച്ചു എന്ന് മാത്രം. സൂപ്പർ ഹീറോകളെ വെല്ലുന്ന രീതിയിൽ വിദേശമണ്ണിൽ വിദേശികളെ അടിച്ചു പതം വരുത്തി തട്ടിയെടുത്ത ടാക്സികാറിൽ റേസ് നടത്തുന്ന നായകൻ. എല്ലാത്തിനും ഒടുവിൽ , കുറ്റങ്ങൾ ഏറ്റു പറയുന്ന നായകനെ സർവം സഹയായി സ്വീകരിക്കുന്ന യൗവനാന്ത്യത്തിൽ എത്തി നിൽക്കുന്ന നായിക.\nആ സീനിന് ബലം നൽകാൻ സെന്റിമെൻസ്, പ്രണയം, ചില തുറന്നു പറച്ചിലുകൾ എന്നിവയുടെ കോമ്പിനേഷൻ. ഒടുവിൽ നായകനെയും നായികയെയും ഒന്നിപ്പിക്കുന്നതിനായി വില്ലനിൽ നിന്നും വിവാഹമോചനം നേടിയ കഥയും. ആകെ മൊത്തം ദാ വന്നു.. ദേ പോയി എന്ന ഫീലിൽ ഉള്ള ഒരു സിനിമ. സിനിമ കണ്ടിറങ്ങുമ്പോൾ പ്രേക്ഷകരുടെ മനസ്സിൽ ഉത്തരം കിട്ടാതെ അവശേഷിക്കുന്ന ഒരുപിടി ചോദ്യങ്ങൾ മാത്രം ബാക്കി.\nആദ്യ സംവിധാന സംരംഭത്തിൽ റോഷ്‌നി ദിനകർ മലയാളി പ്രേക്ഷകരെ നിരാശപ്പെടുത്തി. നായകന്റെയും നായികയുടെയും ഉൾപ്പെടെയുള്ള കഥാപാത്രങ്ങൾക്ക് ഒരു ശാതമായ ത്രെഡ് ഇല്ലാതെ പോയി. കഥയിലെ ഒരു കഥാപാത്രവും ഒഴിവാക്കാനാവാത്തതായി തോന്നിയില്ല എന്ന് സാരം. കഥയുടെ പശ്ചാത്തലം, കഥാപാത്രങ്ങളുടെ പശ്ചാത്തലം എന്നിവ ചിത്രീകരിക്കുന്നതിൽ രചയിതാവും സംവിധായികയും ഒരേ പോലെ പരാജയപ്പെട്ടു.\nപ്രേക്ഷകരെ ഏറ്റവും കൂടുതൽ ഞെട്ടിച്ചത് കഥ കേട്ട് വ്യത്യസ്തമാണ് എന്ന് ഉറപ്പുണ്ടെങ്കിൽ മാത്രം ഡേറ്റ് കൊടുക്കുന്ന പ്രിത്വിരാജ് എങ്ങനെ ഈ ചിത്രത്തിൽ അഭിനയിച്ചു എന്നതാണ്. തനിക്ക് ഒട്ടും ചേരാത്ത ലുക്കിൽ വിഗ്ഗും വച്ചാണ് സിനിമാ മോഹിയുടെ വേഷത്തിൽ പ്രിത്വിരാജ് എത്തുന്നത്. കൂട്ടത്തിൽ വെറുപ്പിക്കാത്തത് പാർവതിയുടെ അഭിനയം തന്നെയാണ്. പ്രിത്വിരാജ് – പാർവതി കോമ്പിനേഷൻ പ്രേക്ഷകർക്ക് ഇഷ്ടപ്പെടുന്നുണ്ട് എങ്കിലും ആ താരജോഡിയുടെ സാധ്യതകളെ പൂർണമായും വിനിയോഗിക്കാൻ സംവിധായകക്ക് ആയില്ല.\nജീവിതത്തിൽ സ്ത്രീ ശാക്തീകരണം, സമത്വം എന്നിവയ്ക്ക് മുൻ‌തൂക്കം നൽകുന്ന പാർവതി അവതരിപ്പിച്ച തന്നെ ചതിച്ച പുരുഷനെ പോലും ജീവന് തുല്യം സ്നേഹിക്കുന്ന സർവം സഹയായ കഥാപാത്രം പാർവതിയുടെ വ്യക്തിത്വത്തെ സ്നേഹിക്കുന്ന പ്രേക്ഷകരിൽ മുറുമുറുപ്പ് ഉണ്ടാക്കുന്നുണ്ട്. എന്നാൽ പോർച്ചുഗൽ എന്ന രാജ്യത്തിന്റെ ഭംഗി അതെ പാടി ഒപ്പിയെടുത്ത കാമറാമാൻ പ്രത്യേക കയ്യടി അർഹിക്കുന്നു.\nചുരുക്കിപ്പറഞ്ഞാൽ കൊട്ടിഘോഷിക്കപ്പെട്ട കാര്യങ്ങളിൽ നിന്നും വ്യത്യസ്തമായി മനസ്സ് മടുപ്പിച്ച് കടന്നു പോയ ഒരു ചിത്രം മാത്രമാണ് മൈ സ്റ്റോറി. പ്രിത്വിരാജ്, പാർവതി …പ്രേക്ഷകരായ ഞങ്ങൾ നിങ്ങളിൽ നിന്നും വളരെയേറെ പ്രതീക്ഷിച്ചിരുന്നു…\nRelated Topics:my storyprithviraj\nലൂസിഫറിന്റെ ഫസ്റ്റ് ലുക്ക് കിടിലന്\nപൃഥ്വിയുടെ മൈ സ്റ്റോറി ജൂലൈ ആറിനെത്തും\nപൃഥ്വിരാജിന്റെ പാഷനെ കുറിച്ച് വാചാലനായി മോഹന്‍ലാല്\nലംബോര്‍ഗിനിക്ക് 43 ലക്ഷം നികുതി അടച്ച് പൃഥ്വി താരമായി\nസ്വന്തം സിനിമാ നിര്‍മാണ സംരംഭവുമായി പൃഥ്വിരാജ്\nഞാന് ‘കാളിയന്’; വരുന്നു, പൃഥ്വിയുടെ ബ്രഹ്മാണ്ഡ ചിത്രം\nപൃഥ്വിയുടെ രണം; രണ്ടാം സ്‌നീക്ക്പീക്ക് വിഡിയോ എത്തി


കാവേരിയമ്മ ഓര്‍മ്മയായി; കന്നഡ നടി കിഷോരി ബല്ലാല് അന്തരിച്ചു - ഇ വാർത്ത | evartha Faimous Kannada Actress Kishori Bellal Passed away\nകാവേരിയമ്മ ഓര്‍മ്മയായി; കന്നഡ നടി കിഷോരി ബല്ലാല് അന്തരിച്ചു\nബംഗളൂരു: പ്രശസ്ത കന്നഡ നടി കിഷോരി ബല്ലാല് അന്തരിച്ചു.82 വയസായിരുന്നു. പ്രായാധിക്യത്തെ തുടര്‍ന്ന് ചികിത്സയിലായിരുന്നു കിഷോരി. ബംഗളൂരുവിലെ സ്വകാര്യആശുപത്രിയിലായിരുന്നു മരണം. പ്രശസ്ത ഭരതനാട്യം നര്‍ത്തകനായ ശ്രീപതി ബല്ലാല് ഭര്‍ത്താവാണ്.\nവിവധ ഭാഷകളിലായി എഴുപത്തിയഞ്ചിലധികം ചിത്രങ്ങളില് കിഷോരി അഭിനയിച്ചിട്ടുണ്ട്.ഇവളെന്ത ഹെന്തത്തി ആയിരുന്നു ആദ്യ ചിത്രം.ഷാരൂഖ് ഖാന് ചിത്രം സ്വദേശിലെ കവേരി അമ്മ എന്ന കഥാപാത്രം ഏറെ ശ്രദ്ധിക്കപ്പെട്ടിരുന്നു. പൃഥ്രിരാജ്- റാണി മുഖര്‍ജി എന്നിവര് കേന്ദ്ര കഥാപാത്രങ്ങളായെത്തിയ അയ്യ എന്ന ചിത്രത്തിലും കിഷോരി ശ്രദ്ധേയമായ വേഷം അവതരിപ്പിച്ചിട്ടുണ്ട്.\nപ്രമുഖ കന്നഡ നടന് പുനീത് രാജ് കുമാര് കിഷോരിയുടെ മരണത്തില് അനുശോചനം രേഖപ്പെടുത്തി. സ്വദേശ് സിനിമയുടെ സംവിധായകന് അശുതോഷ് ഗൊവരീക്കറും അനുശോചനം അറിയിച്ചിരുന്നു.” കിഷോരി ബല്ലാല് ജിയുടെ മരണത്തില് അതീവ ദുഃഖമുണ്ട്. നിങ്ങളുടെ വ്യക്തിത്വം കൊണ്ട് നിങ്ങള് എന്നും ഓര്‍മ്മിക്കപ്പെടും. സ്വദേശിലെ കാവേരി അമ്മയായുളള്ള അഭിനയം ഒരിക്കലും മറക്കാനാവാത്തതാണ്.” അശുതോഷ് ഇങ്ങനെ കുറിച്ചു.\nTopics: Kannada movie Kishori bellal Passed away


കൊച്ചിയില് കൊവിഡ് 19 സ്ഥിരീകരിച്ച സംഭവം; എല്ലാ മുന് കരുതല് നടപടികളും സ്വീകരിച്ചിട്ടുണ്ട്, പരിഭ്രാന്തരാകേണ്ടെന്ന് ജില്ലാ കളക്ടര് - BIGNEWSLIVE | Latest Malayalam News\nകൊച്ചിയില് കൊവിഡ് 19 സ്ഥിരീകരിച്ച സംഭവം; എല്ലാ മുന് കരുതല് നടപടികളും സ്വീകരിച്ചിട്ടുണ്ട്, പരിഭ്രാന്തരാകേണ്ടെന്ന് ജില്ലാ കളക്ടര്\nകൊച്ചി: കൊച്ചിയില് മൂന്ന് വയസുള്ള കുട്ടിക്ക് കൊവിഡ് 19 സ്ഥിരീകരിച്ച സാഹചര്യത്തില് ജനങ്ങള് പരിഭ്രാന്തരാകേണ്ട സാഹചര്യമില്ലെന്ന് ജില്ലാ കളക്ടര് എസ് സുഹാസ്. ജില്ലാ ഭരണ കൂടത്തിന്റെ നേതൃത്വത്തില് നിയന്ത്രണ പ്രവര്‍ത്തനങ്ങള് പുരോഗമിക്കുകയാണെന്നും എല്ലാ മുന് കരുതല് നടപടികളും സ്വീകരിച്ചിട്ടുണ്ടെന്നും കളക്ടര് പറഞ്ഞു. ഫേസ്ബുക്ക് പോസ്റ്റിലൂടെയാണ് കളക്ടര് ഇക്കാര്യം അറിയിച്ചത്.\nഇറ്റലിയില് നിന്ന് എത്തിയ കുടുംബത്തിലെ കുട്ടിക്കാണ് രോഗം സ്ഥിരീകരിച്ചിരിക്കുന്നത്. കുട്ടിയെ കളമശ്ശേരി മെഡിക്കല് കോളേജ് ആശുപത്രിയില് പ്രവേശിപ്പിച്ചിരിക്കുകയാണ്. കുട്ടിയുടെ മാതാപിതാക്കളും നിരീക്ഷണത്തിലാണ്. എന്നാല് ഇവരുടെ ആരോഗ്യ നില തൃപ്തികരമാണ്.\nമാര്‍ച്ച് ഏഴാം തീയതി രാവിലെ ദുബായില് നിന്നുള്ള ഇകെ-503 വിമാനത്തിലാണ് ഇവര് കൊച്ചിയില് എത്തിയത്. വിമാനത്താവളത്തില് വെച്ച് നടത്തിയ പരിശോധനയില് തന്നെ കുഞ്ഞിന് രോഗലക്ഷണങ്ങള് കണ്ടെത്തിയിരുന്നു. ഇതേ തുടര്‍ന്ന് കുടുംബത്തെ കളമശ്ശേരി മെഡിക്കല് കോളേജ് ആശുപത്രിയിലേക്ക് മാറ്റുകയായിരുന്നു. കുട്ടിയുടെ അമ്മയുടെയും അച്ഛന്റെയും സാമ്പിളുകള് പരിശോധനക്ക് അയച്ചിരിക്കുകയാണ്.\nകളക്ടറുടെ ഫേസ്ബുക്ക് പോസ്റ്റിന്റെ പൂര്‍ണ്ണരൂപം,\nനെടുമ്പാശ്ശേരി വിമാനത്താവളത്തില് മാര്‍ച്ച് 7ന് ഇറ്റലിയില് നിന്നെത്തിയ മൂന്ന് വയസുള്ള കുട്ടിക്ക് കോവിഡ് – 19 സ്ഥിരീകരിച്ചു. അച്ഛനും അമ്മയ്ക്കും ഒപ്പമാണ് കുട്ടി എത്തിയത്.7ന് രാവിലെ #EK530 ദുബായ് – കൊച്ചി വിമാനത്തിലാണ് കുട്ടി നെടുമ്പാശ്ശേരിയിലെത്തിയത്.\nവിമാനത്താവളത്തില് ഏര്‍പ്പെടുത്തിയിട്ടുള്ള യൂണിവേഴ്‌സല് സ്‌ക്രീനിംഗ് സംവിധാനത്തില് സ്‌ക്രീനിംഗ് നടത്തിയപ്പോഴാണ് പനി ഉണ്ടെന്നറിഞ്ഞത്. ഉടന് ആരോഗ്യ വകുപ്പിന്റെ പ്രത്യേക ആംബുലന്‍സില് മെഡിക്കല് കോളേജിലെ ഐസൊലേഷന് വാര്‍ഡില് എത്തിക്കുകയായിരുന്നു. കുട്ടിയും അമ്മയും അച്ഛനുമാണ് ഐസൊലേഷനിലുള്ളത്. കുട്ടിയുടെ സാമ്പിള് എന്.ഐ.യുവിലെ പരിശോധനയിലാണ് കോവിഡ് ബാധ സ്ഥിരീകരിച്ചത്. അമ്മയുടെയും അച്ഛന്റെയും സാമ്പിളുകള് പരിശോധനക്ക് അയച്ചിരിക്കുകയാണ്.\nവിമാനത്തിലെ സഹയാത്രക്കാരുടെ വിവരങ്ങള് ശേഖരിക്കുകയാണ്. ഇത് വിവിധ ജില്ലകള്‍ക്കു കൈമാറും. കുട്ടിയുമായി സമ്പര്‍ക്കത്തിലായവര് നീരീക്ഷണത്തിലാണ്. കുട്ടിയുടെ ആരോഗ്യനില തൃപ്തികരമാണ്.കോവിഡ്- 19 നുമായി ബന്ധപ്പെട്ട് എറണാകുളം മെഡിക്കല് കോളേജില് 12 പേരാണ് ഐസൊലേഷനിലുള്ളത്. ജില്ലാ ഭരണ കൂടത്തിന്റെ നേതൃത്വത്തില് നിയന്ത്രണ പ്രവര്‍ത്തനങ്ങള് പുരോഗമിക്കുകയാണ്. ആരോഗ്യ വകുപ്പിന്റെ നിര്‍ദ്ദേശങ്ങള് പാലിക്കണം. സംശയ നിവാരണത്തിനായി ദിശ 0471 2552056, 1056, 0484-2368802 എന്നീ നമ്പറുകളില് ബന്ധപ്പെടണം.എല്ലാ മുന്‍കരുതലുകളും സ്വീകരിച്ചിട്ടുണ്ട്. ആരും പരിഭ്രാന്തരാകേണ്ടതില്ല\nജില്ലാ കണ്‍ട്രോള് റൂം 04842368802\nടോള് ഫ്രീ 1056\n94 ലോക രാജ്യങ്ങളില് കോവിഡ് 19 രോഗം പടര്‍ന്നു പിടിച്ച സാഹചര്യത്തില് സംസ്ഥാനത്തെ വിവിധ ജില്ലകളിലായി 732 പേര് നിരീക്ഷണത്തിലാണ്. ഇവരില് 648 പേര് വീടുകളിലും 84 പേര് ആശുപത്രികളിലും നിരീക്ഷണത്തിലാണ്. സംശയാസ്പദമായവരുടെ 729 സാമ്പിളുകള് എന്.ഐ.വി.യില് പരിശോധനയ്ക്ക് അയച്ചിട്ടുണ്ട്. ഇതില് 664 സാമ്പിളുകളുടെ പരിശോധനാ ഫലം നെഗറ്റിവ് ആണ്. നിലവില് ആശുപത്രിയില് പ്രവേശിപ്പിക്കപ്പെട്ട ആരുടേയും ആരോഗ്യനിലയില് ആശങ്കയ്ക്ക് വകയില്ല.\n1. കോവിഡ് 19 ബാധിത രാജ്യങ്ങളില് നിന്നും യാത്രാ ചരിത്രമുള്ളവര് അല്ലെങ്കില് അത്തരം യാത്രക്കാരുമായി സമ്പര്‍ക്കം പുലര്‍ത്തുന്ന വ്യക്തികള്, വീടുകളില് നിരീക്ഷണത്തില് തുടരണമെന്ന് അഭ്യര്‍ത്ഥിക്കുന്നു. അവരുടെ സ്വയം നിരീക്ഷണം സമൂഹത്തിന്റെയും അവരുടെ കുടുംബത്തിന്റെയും തങ്ങളുടെയും നന്മയ്ക്കുള്ള യഥാര്‍ത്ഥ പ്രാര്‍ത്ഥനയാണ്.\n2. ഹാന്‍ഡ് റെയിലിംഗുകള് (ഉദാ: ആരാധനാലയങ്ങളിലെ ക്യൂ സമ്പ്രദായത്തിന് വേണ്ടി ഒരിക്കിയിട്ടുള്ള കമ്പി) കഴിയുന്നിടത്തോളം തൊടരുത്. റെയിലിംഗ് പോലുള്ള സ്ഥലങ്ങളില് സ്പര്‍ശിച്ചതിന് ശേഷം കൈ കഴുകുക. 3. തിരക്കുകൂട്ടരുത്. പിന്നില് നിന്നും മുന്നില് നിന്നും വ്യക്തിയില് നിന്ന് ഒരു കൈ അകലം എങ്കിലും പാലിച്ച് ക്യൂവില് പോകുക.\n4. ആലിംഗനം അല്ലെങ്കില് ഹാന്‍ഡ്ഷേക്ക് പോലുള്ള സ്പര്‍ശിച്ചു കൊണ്ടുള്ള സാമൂഹിക ആശംസകള് ഒഴിവാക്കുക. 5. നിങ്ങളുടെ മുഖം, മൂക്ക്, കണ്ണുകള് എന്നിവ സ്പര്‍ശിക്കുന്നത് ഒഴിവാക്കുക. 6. ചുമ, പനി, ശ്വാസം മുട്ട് അല്ലെങ്കില് വൃക്കകരള് രോഗം, പ്രമേഹം, ഹൃദ്രോഗം തുടങ്ങിയ ഏതെങ്കിലും രോഗമുള്ളവര് ദര്‍ശനം ഒഴിവാക്കി വീട്ടില് വിശ്രമിക്കണം. 7.ചുമയ്ക്കുമ്പോഴും തുമ്മുമ്പോഴും തൂവാല ഉപയോഗിച്ചു വായയും മൂക്കും മൂടുക.\nTags: Ernakulam district collectorKeralas suhas\nകൊറോണ; മുന്‍കരുതല് നടപടിയുടെ ഭാഗമായി ബയോമെട്രിക് പഞ്ചിങ് സിസ്റ്റം ഒഴിവാക്കി കെഎസ്ആര്‍ടിസി\nജമ്മുകാശ്മീരില് ആദ്യ കൊവിഡ് 19 വൈറസ് ബാധ സ്ഥിരീകരിച്ചു; വൈറസ് ബാധിതരുടെ എണ്ണം 42 ആയി; രാജ്യം കനത്ത ജാഗ്രതയില്


ഇടതിന്‍റെ പതനം അതി ദയനീയം\n16 May 2014 3:56 AM GMT\nവെസ്റ്റ് ബംഗാളില് 15 സീറ്റില് നിന്ന്2സീറ്റിലേക്ക് ചുരുങ്ങിയതോടെ (3 പി‌എം വരെയുള്ള ലീഡ് നില അനുസരിച്ചു) ചരിത്രത്തിലാദ്യമായി ഏറ്റവും കുറഞ്ഞ ലോകസഭാ സീറ്റുകളിലേക്ക് കൂപ്പുകുത്താന് പോവുകയാണ് സി പി എം. പാര്‍ടിയുടെ ദേശീയ പാര്‍ടി അംഗീകാരം തന്നെ സംശയത്തിന്റെ നിഴലിലായിരിക്കുകയാണ്.\nതങ്ങളുടെ കടുത്ത എതിരാളിയായ നരേന്ദ്ര മോഡി രാജ്യത്തിന്‍റെ പ്രാധാനമന്ത്രിയാവാന്7റെയ്സ് കോഴ്സ് റോഡിലേക്ക് കുതിച്ചു കൊണ്ടിരിക്കുമ്പോള് തെരെഞ്ഞെടുപ്പ് രാഷ്ട്രീയത്തിലെ തങ്ങളുടെ പ്രസക്തിയും രാഷ്ട്രീയ പ്രാധാന്യവും എങ്ങനെ തിരിച്ചു പിടിക്കണമെന്നറിയാതെ പകച്ചു നില്‍ക്കുകയാണ് ഇന്ത്യന് ഇടതുപക്ഷം.\nഇടതിന്‍റെ തകര്‍ച്ച പ്രതീക്ഷിച്ചതാണെങ്കിലും ഈ പതനം വളരെ കടുത്തതായിപ്പോയി. 24 എം പിമാര് കഴിഞ്ഞ വര്‍ഷം ഇടതുപക്ഷത്തിന് ഉണ്ടായിരുന്നെങ്കില് ഇത്തവണ അത് കേരളത്തില് നിന്നുള്ള ഇടത് സ്വതന്ത്രന്‍മാര് ഉള്‍പ്പെടെ 12 ആയി ചുരുങ്ങും. സി പി ഐ എമ്മിന്9സീറ്റില് ജയിക്കാനായപ്പോള് സി പി ഐക്ക് കിട്ടിയത് ഒരു സീറ്റാണ്. ഇടതുപക്ഷത്തെ മറ്റ് രണ്ടു പാര്‍ട്ടികളായ ആര് എസ് പിക്കും ഫോര്‍വേര്‍ഡ് ബ്ലോക്കിനും സീറ്റൊന്നും ലഭിക്കുകയുമുണ്ടായില്ല.\nതെരഞ്ഞെടുപ്പ് പ്രചാരണ കാലം സി പി ഐ എമ്മിനെ സംബന്ധിച്ചിടത്തോളം കടുത്ത പരീക്ഷണ ഘട്ടം തന്നെയായിരുന്നു. എ ഐ ഡി എം കെ, ടി ഡി പി, ബി ജെ ഡി എന്നീ പാര്‍ട്ടികളുമായി ചേര്‍ന്ന് തെരഞ്ഞെടുപ്പിന് മുന്പു സഖ്യമുണ്ടാക്കാന് ശ്രമിച്ചെങ്കിലും അത് പരാജയപ്പെടുകയായിരുന്നു. ഇത് ഇടതുപക്ഷം എന്നും ശക്തമായി വാദിച്ചിരുന്ന മൂന്നാം മുന്നണി പ്രതീക്ഷകളെ തന്നെ കാറ്റില് പറത്തിക്കളഞ്ഞു. അതേ സമയം ഇടതു പക്ഷത്തെ ഉപേക്ഷിച്ച ഈ മൂന്നു പാര്‍ട്ടികളും തെരഞ്ഞെടുപ്പില് മികച്ച പ്രകടനമാണ് കാഴ്ചവെച്ചത്.\nഇടതു മുന്നണിക്ക് തങ്ങളുടെ പക്ഷത്തെ തന്നെ ഒത്തൊരുമിപ്പിച്ചു തെരഞ്ഞെടുപ്പിനെ നേരിടാന് സന്നദ്ധമാക്കാന് കഴിഞ്ഞില്ല എന്നതിന്‍റെ തെളിവാണ് കേരളത്തില് ആര് എസ് പി ആ മുന്നണി വിട്ട് കോണ്‍ഗ്രസിനൊപ്പം ചേര്‍ന്നത്. ആര് എസ് പിയുടെ എന് കെ പ്രേമചന്ദ്രന് സി പി എം പോളിറ്റ് ബ്യൂറോ മെമ്പര് എം എ ബേബിയെ കൊല്ലം മണ്ഡലത്തില് പരാജയപ്പെടുത്തുകയും ചെയ്തു. അതേ സമയം ഇന്ത്യ ഒട്ടാകെ പരാജയം നേരിടുമ്പോഴും കേരളത്തില് കോണ്‍ഗ്രസ് മുന്നണി ഇരുപതില് 12 സീറ്റ് നേടി എന്നതും ഇടതിന്‍റെ പരാജയത്തെ തന്നെയാണ് കാണിക്കുന്നത്.\nസി പി എമ്മിനെ സംബന്ധിച്ചിടത്തോളം വലിയ തലവേദന ബംഗാളാണ്. തൃണമൂല് കോണ്‍ഗ്രസ് 2009ലെ 19 സീറ്റില് നിന്നും വലിയ മുന്നേറ്റമാണ് ഇത്തവണ ഉണ്ടാക്കിയിരിക്കുന്നത്. റായ്ഗഞ്ചും മൂര്‍ഷിദാബാദും ആണ് സി പി എം മുന്നേറുന്ന മണ്ഡലങ്ങള്. ഇവിടെ പ്രധാന എതിരാളി കോണ്‍ഗ്രസാണ്. "ഇത്തവണ തെരഞ്ഞെടുപ്പിലുണ്ടായ തിരിച്ചടിയെ കൂടുതല് ആഴത്തില് പരിശോധിക്കാന് നമ്മള് തയ്യാറാകേണ്ടിയിരിക്കുന്നു," സി പി ഐ നേതാവ് ഡി രാജ പറഞ്ഞു.\n2009ല് തൃണമൂല് കോണ്‍ഗ്രസ്- കോണ്‍ഗ്രസ്- സോഷ്യലിസ്റ്റ് യൂണിറ്റി സെന്‍റര് ഓഫ് ഇന്‍ഡ്യ-കമ്മ്യൂണിസ്റ്റ് മുന്നണി നേടിയത് 26 സീറ്റാണ്. ഇതില് തൃണമൂലിന് 19ഉം, കോണ്‍ഗ്രസിന് 6ഉം, എസ്‌യു‌സി‌ഐ-സിക്ക് ഒരു സീറ്റുമാണ് ലഭിച്ചത്. ഇടതു മുന്നണിക്ക് 15 സീറ്റ് കിട്ടിയതില് സി പി ഐ എമ്മിന്9സീറ്റ് ലഭിച്ചു. ഇടതു മുന്നണിയിലെ മറ്റ് പാര്‍ടികളെല്ലാം ചേര്‍ന്ന് അര ഡസന് സീറ്റുകളിലും വിജയിച്ചു.\nബി ജെ പിയുടെ ബംഗാളിലെ ഏറ്റവും മികച്ച പ്രകടനം 1999ലാണ്. തൃണമൂല് മുന്നണിയില് മത്സരിച്ച പാര്‍ടിക്ക്2സീറ്റാണ് ലഭിച്ചത്. ഇത്തവണ എല്ലാ സീറ്റുകളിലും തനിച്ചാണ് ബി ജെ പി മത്സരിച്ചത്. 12 ശതമാനമാണ് സംസ്ഥാനത്തെ ബി ജെ പിയുടെ ഏറ്റവും ഉയര്‍ന്ന വോട്ടിംഗ് ശതമാനം. ഇത്തവണ മൂന്നു മുതല് അഞ്ചു ശതമാനം വരെ വോട്ട് കൂടുതല് നേടും എന്നാണ് കരുതപ്പെടുന്നത്.


ബാങ്കോക്കില് ജോലി വാഗ്‌ദാനം ചെയ്‌ത് അഞ്ചുപേരില്‍നിന്നു ലക്ഷങ്ങള് തട്ടി; ടൂറിസ്റ്റ് വിസയില് വിയറ്റ്നാമില് എത്തിച്ച ശേഷം പ്രതികള് മുങ്ങി\n2017-05-28 05:30:32am |\nതിരുവല്ല: ബാങ്കോക്കില് ജോലി വാഗ്ദാനം ചെയ്ത് അഞ്ചു യുവാക്കളില് നിന്നുമായി ലക്ഷങ്ങള് തട്ടി. പെരിങ്ങര പതിരുവേലില് ഫോമേഷ് സോമന്, സഹോദരന് സുമേഷ് സോമന്, പെരിങ്ങര തിരുവോണത്തില് സുരാജ്, കുറ്റപ്പുഴ സ്വദേശികളായ സിജി, അഖില് എന്നിവരാണ് തട്ടിപ്പിന് ഇരയായത്. ബാങ്കോക്കില് നിന്ന് ഇവരെ ടൂറിസ്റ്റ് വിസയില് വിയറ്റ്നാമില് എത്തിച്ച ശേഷം പ്രതികള് മുങ്ങുകയായിരുന്നു.\nഇവരുടെ സുഹൃത്ത് കറ്റോട് ഭാഗത്ത് താമസിക്കുന്ന ഗിരീഷ് ആണ് ബാങ്കോക്കില് ഡ്രൈവര്, കുക്ക് വേക്കന്‍സിയില് നിയമിക്കാമെന്ന് പറഞ്ഞ് തട്ടിപ്പിന് ഇടനില നിന്നത്. ഗിരീഷിന്റെ സുഹൃത്തുക്കളാണെന്ന് പറഞ്ഞ് പാലക്കാട് സ്വദേശി മുകേഷ്, തലശേരിക്കാരനായ വിനീത്, സഹോദരന് സനോജ് എന്നിവരെ പരിചയപ്പെടുത്തി. ഇവരാണ് യുവാക്കളെ വിയറ്റ്നാമിലേക്ക് കൊണ്ടു പോയത്.\nകഴിഞ്ഞ അഞ്ചിനാണ് സംഭവം. പരാതി ലഭിച്ചതിന്റെ അടിസ്ഥാനത്തില് പോലീസ് പരാതിക്കാര്‍ക്കൊപ്പം പ്രതികളില് ഒരാളുടെ പാലക്കാടുളള വീട്ടില് അന്വേഷണംനടത്തി. ഇവര് വീടുമായി അകന്നു കഴിയുകയാണെന്നാണ് വിവരം. നാട്ടില് ഏഴുപേരില് നിന്നും സമാന രീതിയില് പണം തട്ടിയെന്നും പറയുന്നു. പ്രതികള് ഇപ്പോഴും വിയറ്റ്നാമില് തന്നെയുണ്ടന്ന് പണം നഷ്ടപ്പെട്ട യുവാക്കള് പറയുന്നു. വിദേശത്ത് ആര്‍ഭാട ജീവിതം നയിക്കുന്ന ഇവര്‍ക്കൊപ്പം വിനീതിന്റെ ഭാര്യയാണെന്ന് അവകാശപ്പെട്ട് വിയറ്റ്നാംകാരിയായ യുവതിയുമുണ്ടന്നാണ് യുവാക്കള് പറയുന്നത്. വിയറ്റ്നാം എയര്‍പോര്‍ട്ടില് നിന്ന് യുവാക്കളെ ഹോട്ടലിലേക്ക് കൊണ്ടുപോയത് ഈ യുവതിയായിരുന്നു.\nടൂറിസ്റ്റ് വിസയില് ടിക്കറ്റ് എടുത്ത് വന്നാല് അവിടെ ഉടന് ജോലിയില് പ്രവേശിക്കാമെന്നായിരുന്നു വാഗ്ദാനം. വിസക്ക് പണം വേണമെന്നാവശ്യപ്പെടാത്തതിനാല് യുവാക്കള് വിശ്വസിച്ചു. എത്തുമ്പോള് ഒരോരുത്തരും ആയിരം ഡോളര് വീതം കൈയില് കരുതണമെന്നും പറഞ്ഞിരുന്നു. നെടുമ്പാശേരിയില് നിന്നും ഫോമേഷ് അഞ്ചിനും ബാക്കി നാലുപേര് എട്ടിനുമാണ് ബാങ്കോക്കില് എത്തിയത്. ഈ ദിവസങ്ങളില് എയര്‍പോര്‍ട്ടിനടുത്ത് ഹോട്ടലില് ഫോമേഷ് താമസിച്ചു.\nഇതിനിടെ മുകേഷ് പലതവണ ഫോണില് ബന്ധപ്പെട്ടിരുന്നു. പിന്നീട് എല്ലാവരും എത്തിയെന്നറിഞ്ഞതോടെ വിയറ്റ്നാമിലേക്ക് പോകാന് നിര്‍ദേശം നല്‍കി. എയര്‍പോര്‍ട്ടില് തന്റെ ഭാര്യ എത്തുമെന്ന് വിനീത് അറിയിച്ചിരുന്നു. റൂമിലേക്ക് പോകുമ്പോള് വിനീത് കാത്ത് നിന്നിരുന്നു. വിയറ്റ്നാംകാരിയും മുകേഷും വിനീതിന്റെ സഹോദരന് സനോജും കൂടിയാണ് 5000 ഡോളര് കൈപ്പറ്റിയത്. രാവിലെ ജോലിക്ക് കയറാമെന്ന് പറഞ്ഞു പോയ ഇവര് പിന്നീട് ഫോണ് സ്വിച്ച്ഓഫ് ചെയ്തു. റിട്ടേണ് ടിക്കറ്റ് കരുതിയതിനാല് വിയറ്റ്നാം പോലീസ് തട്ടിപ്പന് ഇരയായ യുവാക്കളെ നാട്ടിലേക്ക് കയറ്റി വിട്ടു.\nഇന്ത്യന് എംബസി അധികൃതരും യുവാക്കളെ സഹായിക്കാന് മുന്നോട്ടു വന്നു. തട്ടിപ്പു സംഘത്തെക്കുറിച്ച് മലയാളികള്‍ക്ക് മുന്നറിയിപ്പ് നല്‍കാന് അവിടെ മലയാളി സംഘടനകള് ഇവരുടെ ചിത്രം വച്ചു നോട്ടീസ് പ്രസിദ്ധീകരിക്കുകയും ചെയ്തിട്ടുണ്ട്.


Kozhikode -കോഴിക്കോട് ജില്ലാ വാർത്തകൾ Bignews Kerala\nപാതിരാത്രി ചായ കുടിക്കാനിറങ്ങി, യുവാക്കളെ കൈയ്യോടെ പൊക്കി സ്റ്റേഷനില് നിന്ന് ചായ ഇടീപ്പിച്ച് പോലീസ്\nമുറിയുടെ ജനല്‍ചില്ല് തകര്‍ത്തു, ചില്‍ഡ്രന്‍സ് ഹോമില് നിന്ന് രക്ഷപ്പെട്ട പെണ്‍കുട്ടികളില് ഒരാള് കൈമുറിച്ചു\nHome Category Kerala Kozhikode\nയുവാക്കള് മദ്യം നല്‍കി ശാരീരികമായി പീഡിപ്പിക്കാന് ശ്രമിച്ചു, വെളിപ്പെടുത്തി ചില്‍ഡ്രണ്‍സ് ഹോമില് നിന്ന് രക്ഷപ്പെട്ട പെണ്‍കുട്ടികള്\nകോഴിക്കോട്: യുവാക്കള് ശാരീരികമായി പീഡിപ്പിക്കാന് ശ്രമിച്ചെന്ന് ചേവായൂര് ചില്‍ഡ്രണ്‍സ് ഹോമില് നിന്ന് രക്ഷപ്പെട്ട പെണ്‍കുട്ടികളുടെ വെളിപ്പെടുത്തല്. ബാംഗ്ലൂര്, മലപ്പുറം എടക്കര എന്നിവിടങ്ങളില് നിന്നുമാണ് കുട്ടികളെ കണ്ടെത്തിയത്. ഇവരെ...\nചില്‍ഡ്രന്‍സ് ഹോമില് നിന്ന് കാണാതായ പെണ്‍കുട്ടികള്‍ക്കൊപ്പം യുവാക്കള്, ഒരാള് കസ്റ്റഡിയില്\nകോഴിക്കോട്: ചില്‍ഡ്രന്‍സ് ഹോമില് നിന്ന് കാണാതായ പെണ്‍കുട്ടികളെ ബെംഗളൂരുവില് കണ്ടെത്തുകയും ഒരാളെ പൊലീസ് കസ്റ്റഡിയില് എടുക്കുകയും ചെയ്തു. വെള്ളിമാട്കുന്നിലെ ചില്‍ഡ്രന്‍സ് ഹോമില് നിന്ന് ആറ് പെണ്‍കുട്ടികളെയാണ് കാണാതായത്....\nകോഴിക്കോട്: കോഴിക്കോട് ചില്‍ഡ്രന്‍സ് ഹോമില് നിന്നും പെണ്‍കുട്ടികളെ കാണാതായി. വെള്ളിമാട് കുന്നിലെ ചില്‍ഡ്രന്‍സ് ഹോമില് നിന്നാണ് ആറ് പെണ്‍കുട്ടികളെ കാണാതായത്. സംഭവത്തില് ബാലാവകാശ കമ്മീഷന് കേസെടുത്തു. കഴിഞ്ഞ...\nകോഴിക്കോട്: വെള്ളത്തില് മുങ്ങിത്താഴ്ന്ന മൂന്നുവയസ്സുകാരനെ രക്ഷിച്ച പത്തുവയസ്സുകാരിക്ക് ധീരതയ്ക്കുള്ള രാഷ്ട്രപതിയുടെ പുരസ്‌ക്കാരം. കോഴിക്കോട് ജില്ലയിലെ വളയം പഞ്ചായത്തിലെ വേങ്ങോല് മനോജന് - പ്രേമ ദമ്പതികളുടെ മകളാണ് മയൂഖ....\nകോഴിക്കോട്: നിയന്ത്രണം വിട്ട കാര് മതിലില് ഇടിച്ച് തകര്‍ന്നു. കോഴിക്കോട് ജില്ലയിലെ പൊറ്റമല് കുതിരവട്ടം റോഡിലാണ് അപകടം സംഭവിച്ചത്. അപകടത്തില് നാലു പേര്‍ക്ക് പരുക്കേറ്റു. ഇതില് രണ്ടു...\nകൊടുവള്ളി: ബൈക്ക് അപകടത്തില്‍പ്പെട്ട് മര്‍ക്കസ് ജീവനക്കാരന് മരിച്ചു. താമരശ്ശേരി കോരങ്ങാട് വട്ടക്കൊരു അബ്ദുള്ളക്കോയ ആണ് മരിച്ചത്. അമ്പത്തിയൊമ്പത് വയസ്സായിരുന്നു. നായ കുറുകെ ചാടിയതിനെ തുടര്‍ന്ന് ബൈക്ക് നിയന്ത്രണം...\nകോഴിക്കോട്: വയോധികനെ ട്രെയിന് തട്ടി മരിച്ച നിലയില് കണ്ടെത്തി. കോഴിക്കോട് ജില്ലിയിലെ കൊയിലാണ്ടിയിലാണ് സംഭവം. കോടഞ്ചേരി സ്വദേശി നൂറാം തോട് കിഴക്കയില് വീട്ടില് മാത്യു ആണ് മരിച്ചത്....\nകോഴിക്കോട്: പോക്സോ കേസില് ഇരയായ പെണ്‍കുട്ടി ജീവനൊടുക്കിയ നിലയില്. മലപ്പുറം തേഞ്ഞിപ്പാലത്ത് വാടകവീട്ടിലാണ് പതിനെട്ടുകാരിയെ തൂങ്ങിമരിച്ച നിലയില് കണ്ടെത്തിയത്. മരണത്തില് കേസ് രജിസ്റ്റര് ചെയ്ത് പൊലീസ് അന്വേഷണം...\nകോഴിക്കോട്: പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് യുവാവ് അറസ്റ്റില്. കോഴിക്കോട് ജില്ലയിലാണ് സംഭവം. പുതുപ്പാടി കാക്കവയല് കാരക്കുന്നുമ്മല് പ്രതീഷ്(43)നെ ആണ് താമരശേരി സിഐ ടി എ അഗസ്റ്റിന്...\nകോഴിക്കോട്: കേരളത്തില് കോവിഡ് വൈറസ് വ്യാപനം രൂക്ഷമാവുകയാണ്. ഈ സാഹചര്യത്തില് പ്രതിരോധത്തിന്റെ ഭാഗമായി കോഴിക്കോട് ജില്ലയില് പൊതുപരിപാടികള്‍ക്ക് നിരോധനം ഏര്‍പ്പെടുത്തി. ബീച്ചുകളിലേക്കുള്ള പൊതുജനങ്ങളുടെ പ്രവാഹം നിയന്ത്രിക്കുന്നതിനും ഹോട്ടലുകളിലും...\nപിഎസ്സി നിയമന തട്ടിപ്പ് കേന്ദ്രമായി മാറി; പരീക്ഷകളുടെ വിശ്വാസ്യത നഷ്ടപ്പെട്ട സാഹചര്യത്തില് ചെയര്‍മാനേയും അംഗങ്ങളേയും മാറ്റി നിര്‍ത്തിയുള്ള അന്വേഷണം വേണം; കെ സുരേന്ദ്രന്\nജമ്മുവില് ബസ് കൊക്കയിലേക്ക് മറിഞ്ഞുണ്ടായ അപകടം; മരണം 35 ആയി; ദുഃഖം രേഖപ്പെടുത്തി പ്രധാനമന്ത്രി\nപ്രളയത്തെക്കുറിച്ച് മുന്നറിയിപ്പ് നല്‍കാന് ഇനി ഗൂഗിളും..! സൗകര്യം ഉടന്


Strike, Ganesh Kumar, Malayala Cinema, Producer, Theatre, Fefka, സമരം, സിനിമ, തിയറ്റര്, ഫെഫ്ക്ക, ഗണേഷ് കുമാര് - Malayalam Filmibeat\n| Published: Friday, November 18, 2011, 16:53 [IST]\nസിനിമാനിര്‍മ്മാതാക്കളുടെ സമരം തീര്‍ന്നതായി മന്ത്രി കെബി ഗണേഷ് കുമാര് അറിയിച്ചു. സിനിമാനിര്‍മ്മാതാക്കളുമായി നടത്തിയ ചര്‍ച്ച വിജയകരമായിരുന്നു. ഇതിനെ തുടര്‍ന്നാണ് നിര്‍മ്മാതാക്കള് സമരത്തില് നിന്ന് പിന്‍മാറാന് തീരുമാനിച്ചതെന്നും മന്ത്രി പറഞ്ഞു.\nസിനിമാമേഖലയിലെ പ്രതിസന്ധി പരിഹരിക്കാന് പ്രത്യേക സമിതിയെ നിയോഗിക്കും. ഏതാനും ദിവസങ്ങള്‍ക്കകം പ്രതിസന്ധി പൂര്‍ണ്ണമായും പരിഹരിയ്ക്കാനാവുമെന്നാണ് പ്രതീക്ഷിയ്ക്കു്ന്നതെന്നും ഗണേഷ് കുമാര് പറഞ്ഞു. അതേസമയം തൊഴിലാളികളുടെ ബാറ്റ പരിഷ്‌കരണം സംബന്ധിച്ച കാര്യത്തില് പിന്നീടേ തീരുമാനമെടുക്കൂ. നിര്‍മ്മാണ ചെലവ് ഉയരുന്നതില് പ്രതിഷേധിച്ചാണ് നിര്‍മ്മാതാക്കളുടെ സംഘടനയായ പ്രൊഡ്യൂസേഴ്‌സ് അസോസിയേഷന് സമരം പ്രഖ്യാപിച്ചത്.\nസിനിമാ നിര്‍മാണത്തില് സാമ്പത്തിക ഭദ്രത ഉറപ്പാക്കിയതിനുശേഷം മാത്രമേ ഇനി ഷൂട്ടിങ് പുനരാരംഭിക്കൂ എന്ന നിലപാടിലായിരുന്നു ഇവര്.\nകോള് ഷീറ്റിലെ സമയക്രമത്തില് മാറ്റം വരുത്തണമെന്ന് നിര്‍മാതാക്കള് ആവശ്യപ്പെട്ടിരുന്നു. രാവിലെ ആറു മുതല് വൈകിട്ട് ആറ് വരെയാണ് ഇപ്പോഴത്തെ പ്രവര്‍ത്തന സമയം. ഇതിന് എട്ട് മണിക്കൂര് വീതമുള്ള രണ്ട് കോള് ഷീറ്റിനു പകരം, പന്ത്രണ്ടും നാലും മണിക്കൂറായി വിഭജിച്ച് കൂലി കണക്കാക്കണമെന്നായിരുന്നു നിര്‍മാതാക്കളുടെ ആവശ്യം. എന്നാല് ഫെഫ്ക ഇതു അംഗീകരിച്ചിരുന്നില്ല.\nRead more about: strike ganesh kumar malayala cinema producer theatre fefka സമരം സിനിമ തിയറ്റര് ഫെഫ്ക്ക ഗണേഷ് കുമാര്\nKB Ganesh Kumar said that strike conducted by the State Film Producers Association is over.\nStory first published: Friday, November 18, 2011, 16:53 [IST]


ബ്രൂക്ക്‌ലിൻ പാലം| Washington Roebling| Brooklyn Bridge| Motivational Story| Inspirational Story|Success Story\nഅച്ഛന്റെ ജീവനെടുത്തു, മകനെ വീൽചെയറിലാക്കി; ബ്രൂക്ക്‌ലിൻ അദ്ഭുതപാലം യാഥാർഥ്യമായതിങ്ങനെ\nമോൻസി വർഗീസ് March 04, 2019 12:47 PM IST\nഅസാധ്യമെന്നു ലോകം മുഴുവൻ അഭിപ്രായപ്പെട്ട കാര്യമാണ് സ്വന്തം മനോബലംകൊണ്ടു വാഷിങ്ടൺ റോബ്ലിങ് സാധ്യമാക്കിയത്. ശരീരം തളർന്നാലും മനസ്സു തളരുകയില്ല എന്നു റോബ്ലിങ് തെളിയിച്ചു. എല്ലാത്തിനും തുടക്കമിടുന്നതു മനസ്സിൽ നിന്നാണ്. ചിന്തകളും വിശ്വാസങ്ങളും മനോഭാവങ്ങളുമെല്ലാം മനസിന്റെ സൃഷ്ടികളാണ്. ഇവയെല്ലാം പോസിറ്റീവായ രീതിയിലുള്ളതാണെങ്കിൽ പ്രവർത്തനഫലവും പോസിറ്റീവാകും. പോസിറ്റീവായ മനസുണ്ടെങ്കിൽ അത്യദ്ഭുതങ്ങൾ സൃഷ്ടിക്കാനാവും എന്നതിന് ഒരു ഉത്തമ ഉദാഹരണമാണ് ബ്രൂക്ക്‌ലിൻ പാലത്തിന്റെ നിർമ്മാണം.\nജർമനിയിൽ നിന്നും അമേരിക്കയിലേക്കു കുടിയേറിയ ജോൺ അഗസ്തസ് റോബ്ലിങ് എന്ന എൻജിനീയർ തൂക്കുപാലങ്ങളുടെ നിർമാണത്തിൽ വിദഗ്ധനായിരുന്നു. സ്റ്റീൽ നാരുകൾ ഉപയോഗിച്ചുള്ള ബലവത്തായ വടങ്ങളിൽ നിർമിക്കുന്ന തൂക്കുപാലങ്ങൾ അക്കാലത്തൊരു പുതുമ ആയിരുന്നു. പല ചെറുകിട പാലങ്ങൾ നിർമിച്ചുവെങ്കിലും ജോൺ റോബ്ലിങ്ങിന്റെ സ്വപ്നം വളരെ വലുതായിരുന്നു. ന്യൂയോർക്കിനെയും ബ്രൂക്ക്‌ലിനെയും ബന്ധിപ്പിക്കുന്ന ഒരു വലിയ പാലം നിർമിക്കണം. വർഷങ്ങളുടെ പ്രയത്നങ്ങൾക്കൊടുവിൽ അദ്ദേഹം അതിനുള്ള രൂപകൽപന പൂർത്തീകരിച്ചു. എൻജിനീയറിങ് വിദ്യാർഥി ആയിരുന്ന മകൻ വാഷിങ്ടൺ റോബ്ലിങ്ങും എല്ലാ ഘട്ടങ്ങളിലും സഹായിക്കാനുണ്ടായിരുന്നു. ക്ലേശകരമായ ശ്രമങ്ങൾക്കൊടുവിൽ 1867ൽ ന്യൂയോർക്ക് സ്റ്റേറ്റ് സെനറ്റ് പാലം പണിക്കുള്ള അനുമതി നൽകി.\nനിർമാണത്തിന്റെ തുടക്കം മുതൽ വെല്ലുവിളികളും പ്രതിസന്ധികളുമായിരുന്നു. കുത്തൊഴുക്കുള്ള നദിയിൽ ആഴത്തിലുള്ള ഗർത്തങ്ങളുണ്ടാക്കുന്നതു സാഹസികമായ യജ്ഞമായിരുന്നു. റോബ്ലിങ്ങിന്റെ സ്വപ്നം സാധ്യമാകുമെന്നു കൂടെയുണ്ടായിരുന്നവർ പോലും വിശ്വസിച്ചിരുന്നില്ല. ഇതിനിടെ ഒരപകടത്തിൽപെട്ടു ജോൺ റോബ്ലിങ്ങിന്റെ കാലിലെ പെരുവിരൽ മുറിച്ചുമാറ്റേണ്ടതായി വന്നു. അതേ തുടർന്നു ടെറ്റനസ് ബാധിതനായി 1869ൽ അദ്ദേഹം മരിച്ചു. നിർമാണത്തിന്റെ നേതൃത്വം മുപ്പത്തിരണ്ടുകാരനായ മകൻ വാഷിങ്ടൺ റോബ്ലിങ്ങിന്റെ ചുമലിലായി. സുഹൃത്തുക്കളായ എൻജിനീയർമാരെയൊക്ക തന്നോടൊപ്പം കൂട്ടാൻ വാഷിങ്ടൺ ശ്രമിച്ചെങ്കിലും അവരെല്ലാം പിന്മാറി. തന്റെ പിതാവിന്റെ പദ്ധതിയിൽ പൂർണ വിശ്വാസമുണ്ടായിരുന്ന വാഷിങ്ടൺ ആത്മവിശ്വാസത്തോടെ പദ്ധതിക്കു നേതൃത്വം നൽകി.\nപാലത്തിന്റെ തൂണുകൾ സ്ഥാപിക്കാനായി നിർമിച്ച ഗർത്തം പരിശോധിക്കാനിറങ്ങിയ വാഷിങ്ടൺ വിഷവായു ശ്വസിച്ചു ബോധരഹിതനായി. അതേ തുടർന്ന് അദ്ദേഹത്തിനു തളർവാതം ബാധിച്ചു രോഗശയ്യയിലായി. നേതൃത്വം കൊടുക്കാൻ ആളില്ലാത്ത അവസ്ഥയിൽ അദ്ദേഹത്തിന്റെ പത്നി എമിലിയാണ് വാഷിങ്ടന്റെ നിർദേശങ്ങൾ എൻജിനീയമാരിൽ എത്തിച്ചത്. സഞ്ചാരശേഷി നഷ്ടപ്പെട്ട അദ്ദേഹത്തിന്റെ അംഗവിക്ഷേപങ്ങളിലൂടെ നൽകിയ നിർദേശങ്ങൾ മനസിലാക്കുന്നതിലും നടപ്പിലാക്കുന്നതിലും എമിലി ബഹുസമർത്ഥ ആയിരുന്നു. തന്റെ അപ്പാർട്ട്മെന്റിലെ വീൽചെയറിലിരുന്നു നീണ്ട പതിനൊന്നു വർഷക്കാലം പാലം പണിയുടെ പ്രവർത്തനങ്ങൾ അദ്ദേഹം വീക്ഷിച്ചു. എമിലിയിലൂടെ തന്റെ ശാരീരികമായ പോരായ്മകൾ പരിഹരിക്കാൻ കഴിഞ്ഞു.\n1883 മെയ് 24ന് ബ്രൂക്ക്‌ലിൻ പാലം പൊതുജനങ്ങൾക്കായി തുറന്നുകൊടുത്തപ്പോൾ ലോകത്തെ എട്ടാമത്തെ അദ്ഭുതമായാണു മാധ്യമങ്ങൾ വിശേഷിപ്പിച്ചത്. പാലത്തിലൂടെ ആദ്യം യാത്ര ചെയ്യാനുള്ള അവകാശം എമിലിക്കു നൽകിക്കൊണ്ടു ഭരണാധിപർ അവരെ ആദരിച്ചു. പാലം തുറന്നു 24 മണിക്കൂറിനുള്ളിൽ രണ്ടര ലക്ഷം ആളുകളും 1800 വാഹനങ്ങളുമാണു പാലത്തിലൂടെ കടന്നുപോയത്. അമേരിക്കൻ പ്രസിഡന്റ് ചെസ്റ്റർ ആർതർ അടക്കമുള്ള പ്രമുഖർ സന്നിഹിതരായിരുന്നു. ജനങ്ങളുടെ ആഹ്ലാദാരവങ്ങൾ വീക്ഷിച്ചുകൊണ്ട്, ആത്മനിർവൃതിയോടെ വാഷിങ്ടൺ റോബ്ലിങ് തന്റെ അപ്പാർട്ട്മെന്റിലെ വീൽചെയറിലുണ്ടായിരുന്നു. അസാധ്യമെന്ന് ഏവരും കരുതിയിരുന്ന ബ്രൂക്ക്‌ലിൻ പാലം ഇന്നും ന്യൂയോർക്കിന്റെ അഭിമാന ചിഹ്നമാണ്.


ബുക്കര് പട്ടികയില് ഇടംപിടിച്ച് ഇന്ത്യൻ വംശജയുടെ നോവൽ | Man Booker Prize | Avni Doshi | manoramaonline\nജി. പ്രമോദ് July 29, 2020 09:15 PM IST\nബുക്കര് പുരസ്കാരത്തോടടുത്ത് വീണ്ടും ഇന്ത്യ. അമേരിക്കയില് ഇന്ത്യന് വംശജരുടെ മകളായി ജനിച്ച അവനി ദോഷിയുടെ ആദ്യ നോവല് ബുക്കര് പട്ടികയില് ഇടംപിടിച്ചതോടെയാണ് ലോക സാഹിത്യ വേദിയില് വീണ്ടും ഇന്ത്യന് കൊടിയേറ്റത്തിന് അരങ്ങൊരുങ്ങുന്നത്. ഇന്ത്യയില് വര്‍ഷങ്ങളോളം ജീവിച്ച അവനിയുടെ നോവലിന്റെ പശ്ചാത്തലവും ഈ രാജ്യം തന്നെ. പുസ്തകം ആദ്യം പ്രസിദ്ധീകരിച്ചതും ഇന്ത്യയില് തന്നെ; ഗേള് ഇന് വൈറ്റ് കോട്ടണ് എന്ന പേരില്. പിന്നീട് ബേണ്ട് ഷുഗര് പേരില് ബ്രിട്ടനില് പ്രസിദ്ധീകരിച്ച നോവലാണ് പ്രകാശനത്തിന്റെ ആദ്യ ആഴ്ചയില് തന്നെ ബുക്കര് പട്ടികയില് ഇടംപിടിച്ചിരിക്കുന്നത്. പുണെ നഗരം പശ്ചാത്തലമാകുന്ന നോവലിന് വിവാദത്തിന്റെ ചൂട് പകര്‍ന്ന് ഓഷോയുടെ സാന്നിധ്യവുമുണ്ട്. വായനക്കാരുടെ മികച്ച അഭിപ്രായം ഇതിനോടകം നേടിയ നോവല് ഹിലരി മാന്റല് ഉള്‍പ്പെടെയുള്ള പ്രതിഭകളുടെ സൃഷ്ടികളുമായാണ് ഇത്തവണ മത്സരിക്കുന്നത്.\nഅമ്മയുടെ കഷ്ടപ്പാടുകള് എന്നെ സന്തോഷിപ്പിക്കുന്നില്ല എന്നു ഞാന് പറഞ്ഞാല് അതു കള്ളമായിരിക്കും: ഞെട്ടിപ്പിക്കുന്ന ഈ വാചകത്തിലാണ് നോവല് തുടങ്ങുന്നത്. അന്തര എന്ന മകളാണു കഥ പറയുന്നത്; താര എന്ന അമ്മയുമായുള്ള ഇണങ്ങിയും പിണങ്ങിയുമുള്ള ബന്ധത്തെക്കുറിച്ച്.\nതാരയുടെ സ്നേഹം നിറഞ്ഞ നോട്ടത്തിലും തലോടലിനും വേണ്ടി കുട്ടിയായിരുന്നപ്പോള് കൊതിച്ചിട്ടുണ്ട് താര. അന്നവള്‍ക്ക് അമ്മ അപ്രാപ്യയായിരുന്നു. ഇന്ന് അതേ അമ്മ സ്വന്തം ഭൂതകാലം മറന്ന് മറവിരോഗത്തിന്റെ യാതനകളില് തട്ടിത്തടയുമ്പോള് അവരും കൊതിക്കുന്നുണ്ട് മകളുടെ പരിചരണം, സ്നേഹം, ശ്രദ്ധ. ഒരിക്കല് തനിക്കു നിഷേധിച്ച സ്നേഹത്തിനു വേണ്ടി അമ്മ യാചിക്കുമ്പോള് സന്തോഷിക്കാതിരിക്കാന് കഴിയുന്നില്ല അന്തരയ്ക്ക്. കുട്ടിക്കാലത്തിന്റെ സ്നേഹ നിധേഷത്തിന്റെ ഓര്‍മകള് മനസ്സില് വടു കെട്ടിക്കിടക്കുമ്പോള് പ്രിയപ്പെട്ട മകളാകുന്നതേക്കാള് നന്ദികെട്ട മകളാകാനാണ് അന്തര ആഗ്രഹിക്കുന്നതും.\nഅന്തരയില് നിന്ന് കുട്ടിക്കാലത്ത് അമ്മയെ അകറ്റിയത് ഒരു ആശ്രമവും ബാബയുമായിരുന്നു. സ്വതന്ത്ര രതി പ്രചരിപ്പിച്ച ലോക പ്രശസ്തനായ ആശ്രമ മഠാധിപതി. അസന്തുഷ്ട ദാമ്പത്യത്തില്‍നിന്ന് ഒളിച്ചോടി, ബാബയുടെ മാന്ത്രിക രതിയില് താരയ്ക്കു ബോധം നശിച്ചപ്പോള് അന്തര അവഗണിക്കപ്പെട്ടു. ആശ്രമത്തില് ഇടനാഴികളില് ആ കൊച്ചുകുട്ടിയുടെ ശബ്ദം അനാഥമായി മുഴങ്ങിക്കൊണ്ടിരുന്നു. താരയിലുള്ള അഭിനിവേശം നശിച്ചപ്പോള് ബാബ തനിക്കുവേണ്ടി വരി നിന്ന മറ്റു കാമുകിമാരുടെ പരിലാളനകളില് സ്വയം സമര്‍പ്പിച്ചു. മോക്ഷം കൊതിച്ച ആശ്രമത്തിന്റെ അകത്തളങ്ങളില് നിന്ന് പുറത്തുവന്ന താരയ്ക്കും മകള്‍ക്കും യഥാര്‍ഥ ലോകത്തിന്റെ കാരുണ്യത്തിനുവേണ്ടി യാചിക്കേണ്ടി വീണ്ടും ജീവിതം കരുപ്പിടിപ്പിച്ചെങ്കിലും ഇന്നും ഒന്നും മറക്കാന് കഴിഞ്ഞിട്ടില്ല അന്തരയ്ക്ക്. മറവി രോഗം അഭയം കൊടുത്തതിനാല് താര രക്ഷപ്പെട്ടു. വേദനിപ്പിക്കുന്നതൊന്നും ഓര്‍മിക്കേണ്ടതായിട്ടേയില്ല. വേദനിപ്പിച്ച ബാബയെ. സ്നേഹിച്ചു വഞ്ചിച്ച രതി സാമ്രാട്ടിനെ. മോചനം വാഗ്ദാനം ചെയ്ത ആശ്രമത്തെ. എല്ലാം മറന്നും പൊറുത്തും നിഷ്കളങ്കമായി താര ചിരിക്കുമ്പോള് അന്തര എന്ന മകളില് ജ്വലിക്കുന്നുണ്ട് പ്രതികാരത്തിന്റെ കനലുകള്.\nഅമേരിക്കയില് ജനിച്ച അവനി ദോഷി പഠനത്തിനു ശേഷം കുറച്ചുനാള് ഇന്ത്യയിലുണ്ടായിരുന്നു. കലാ ചരിത്രകാരി എന്ന നിലയില്. പുണെയില്. എന്നാല് നോവല് തന്റെ കഥയല്ലെന്നാണ് അവനി പറയുന്നത്. അവനിയുടെ അമ്മയ്ക്ക് ഓഷോയുടെ പുണെയിലെ ആശ്രമവുമായുള്ള ബന്ധത്തെ നോവലുമായി ബന്ധിപ്പിക്കാനുള്ള ശ്രമങ്ങളെയും അവനി എതിര്‍ക്കുന്നു. താനും അമ്മയും തമ്മില് നല്ല ബന്ധത്തിലാണെന്നാണ് ഇപ്പോള് ഭര്‍ത്താവിനൊപ്പം ദുബായില് താമസിക്കുന്ന അവനി പറയുന്നത്.\n2012 ലാണ് അവനി നോവല് രചനയിലേക്കു കടക്കുന്നത്. കുട്ടികള് വേണ്ടെന്നു വച്ചാലോ എന്നുപോലും അന്നവര്‍ക്ക് തോന്നിയിരുന്നു. എന്നാല് 2018-ല് നോവല് പൂത്തിയയാപ്പോഴേക്കും അവനിക്ക് ആദ്യത്തെ കുട്ടി ജനിച്ചു. മകന്. പ്രസവാനന്തര വിഷാദത്തിന്റെ പിടിയില് പെട്ടെങ്കിലും ഇപ്പോള് ഒരു മകള് കൂടിയുണ്ട് അവനിക്ക്.\nപ്രതിഭാ ശാലികളുമായി ഏറ്റുമുട്ടി ഇന്ത്യയുടെ മകളായ അവനി ദോഷി ബുക്കര് നേടുമോ എന്നാണ് ഇനി അറിയാനുള്ളത്. ഇനിയുള്ള ദിവസങ്ങള് ആ വാര്‍ത്തയ്ക്കുവേണ്ടിയുള്ള കാത്തിരിപ്പിന്റേത്.\nEnglish Summary: Indian origin author Avni Doshi's 'Girl in White Cotton' Is on the 2020 Booker Longlist


the top 15 countries on twitter most populated, 15 രാജ്യങ്ങളില് ട്വിറ്ററിന് ഒന്നാമത് - Malayalam Gizbot\n7 min ago പുതിയ രൂപകൽപ്പനയോട് കൂടിയ ആപ്പിൾ എയർപോഡ്സ് പ്രോ ഒക്ടോബറിൽ അവതരിപ്പിക്കും\n| Updated: Tuesday, May 21, 2013, 17:41 [IST]\nസോഷ്യല് മീഡിയയുടെ രാജാവായ ട്വിറ്ററിന്റെ പുതിയ വിശേഷം നിങ്ങളറിഞ്ഞോ? 15 രാജ്യങ്ങളില് വച്ച് ഇന്ന് മുന്‍പന്തിയില് നില്‍ക്കുന്ന സോഷ്യല് മീഡിയ ട്വിറ്ററാണ്. സോഷ്യല് മീഡിയ ഉപയോക്താക്കള് ഇന്ന് ലോകത്ത് വളരെയധികമാണ്.നമ്മുടെ ഇന്ത്യയും ഒട്ടും പുറകിലല്ല. പല കണക്കുകള് പ്രകാരം 15 വയസ് മുതലേ ആളുകള് സോഷ്യല് മീഡിയ ഉപയോഗിച്ചു വരുന്നുണ്ട്.\nഏറ്റവും കുടുതല് ട്വിറ്റര് ഉപയോഗിക്കുന്നത് യു എസ് ആണ്. തൊട്ടുപിന്നാലെ ജപ്പാനും ഉണ്ട്. ദിവസവും പുതിയ പുതിയ എക്കൗണ്ടുകള് തുറക്കുന്നവരും കുറവല്ല ലോകത്ത്. പല സര്‍വേ കണക്കുകള് അത് കാണിച്ചുതരുന്നുണ്ട്. ഉദാഹരണത്തിന് 2012ലെ ഇന്ത്യോന്യേഷ്യയിലെ കണക്കു നോക്കു, 44.2 ശതമാനം ആളുകള് പുതിയ എക്കൗണ്ടുകള് തുറന്നത്. ഉപയോക്തക്കളുടെ കാര്യത്തിലും ഇന്ത്യോന്യേഷ്യ ഒട്ടും പിറകിലല്ല.\nഇനി 2012 ലെ ചില കണക്കുകള് ഒന്നുക്കൂടി ശ്രദ്ധിക്കു. ഏറ്റവും മുന്‍പില് നില്‍ക്കുന്നത് ഇന്ത്യോന്യേഷ്യയാണെങ്കില്, രണ്ടാമത് സൗദിഅറേബ്യയാണ് (41.6%), മൂന്നാം സ്ഥാനത്ത് സിംഗപൂരുമാണ് (34.7%) യു എസ്‌നു നാലാം സ്ഥാനനമാണ് (34.4%)2012 ഉണ്ടായിരുന്നത്. ഇന്ത്യക്ക് 11ാം സ്ഥാനവുമായിരുന്നു (19.4%). എന്നാല് ഇന്ന് മുന്‍പത്തേക്കാളും ആളുകള് ട്വിറ്റര് ഉപയോഗിച്ചുവരുന്നു\nജനങ്ങളെ തമ്മില് ബദ്ധിപ്പിക്കുന്ന സോഷ്യല് മീഡിയകള് ഇന്ന് നമുക്ക് ചുറ്റും കുറേയുണ്ട്. അതിലെല്ലാം എക്കൗണ്ടുകള് ഉള്ള നമ്മള് സോഷ്യല് മീഡിയകള് ഉപയോഗിക്കുന്നത് ഇന്ന് മണിക്കൂറോളമാണ്. ഇത് സോഷ്യല് മീഡിയയെ വളരുവാന് നമ്മള് സഹായിക്കുന്നു. അതിന് ഒരു വലിയ ഉദാഹരമാണ് ട്വിറ്റര്.


Jomonte Suviseshangal released on December - Malayalam Filmibeat\nഅമല് നീരദ് ചിത്രം 2017ലേക്ക്, ജോമോന്റെ സുവിശേഷങ്ങള് ക്രിസ്മസിന് തിയേറ്ററുകളിലെത്തും!\n| Published: Friday, September 16, 2016, 18:30 [IST]\nദുല്‍ഖര് സല്‍മാനെ നായകനാക്കി സത്യന് അന്തിക്കാട് സംവിധാനം ചെയ്യുന്ന പുതിയ ചിത്രമാണ് ജോമോന്റെ സുവിശേഷങ്ങള്. ചിത്രം ക്രിസ്മസിന് തിയേറ്ററുകളില് എത്തും. എന്നാല് മുമ്പേ പ്രഖ്യാപിച്ച അമല് നീരദ്-ദുല്‍ഖര് സല്‍മാന് ചിത്രം ഇനിയും വൈകും. 2017ലേക്കാണ് ചിത്രത്തിന്റെ റിലീസ് ഡേറ്റ് തീരുമാനിച്ചിരുന്നത്.\nസത്യന് അന്തിക്കാട് ചിത്രമായ ജോമോന്റെ സുവിശേഷങ്ങള് എന്ന ചിത്രത്തില് ടൈറ്റില് കഥാപാത്രമായ ജോമോനെയാണ് ദുല്‍ഖര് അവതരിപ്പിക്കുന്നത്. പ്രേമം ഫെയിം അനുപമ പരമേശ്വരന് ചിത്രത്തില് നായിക വേഷം അവതരിപ്പിക്കും. കാതറിന് എന്നാണ് അനുപമ പരമേശ്വരന്റെ കഥാപാത്രത്തിന്റെ പേര്.\nഅച്ഛന്റെയും മകന്റെയും ആത്മബന്ധത്തിന്റെ കഥ പറയുന്ന ചിത്രമാണ് ജോമോന്റെ സുവിശേഷങ്ങള്. മുകേഷ്, വിനു മോഹന്, ഇന്നസെന്റ്, ഇര്‍ഷാദ്, മുത്തുമണി, വീണ നായര്, ശിവാജി ഗുരുവായൂര്, വിനോദ് കെടാമംഗലം, അശ്വിന് എന്നിവരാണ് ചിത്രത്തിലെ മറ്റ് കഥാപാത്രങ്ങള്.\nഅതേസമയം അമല് നീരദ് ചിത്രം വൈകുന്നതിന്റെ കാരണം ദുല്‍ഖറിന്റെ തിരക്ക് മാത്രമല്ലെന്ന് സംവിധായകന് വ്യക്തമാക്കിയിരുന്നു. പാലയിലെ ചിത്രീകരണത്തിന് ശേഷമുള്ള ചിത്രത്തിന്റെ വിദേശ ഷെഡ്യൂളാണ് ഇപ്പോള് മുടങ്ങി കിടക്കുന്നത്. ഒക്ടോബറില് ചിത്രത്തിന്റെ വിദേശ ചിത്രീകരണം ആരംഭിക്കുമെന്നാണ് അറിയുന്നത്.\nഅമല് നീരദിന്റെ പതിവ് ചിത്രങ്ങളില് നിന്നും വ്യത്യസ്തമാണിതെന്നും കേള്‍ക്കുന്നുണ്ട്. ഒരു ഫാമിലി എന്റര്‍ടെയ്‌നറായിരിക്കും ചിത്രം. ബോളിവുഡ് ഛായാഗ്രാഹകന് സികെ മുരളിധരന്റെ മകള് കാര്‍ത്തികയാണ് ചിത്രത്തില് ദുല്‍ഖറിന്റെ നായികയായി എത്തുന്നത്.\nRead more about: Amal neerad sathyan anthikkad jomonte suviseshangal malayalam film malayalam movie news malayalam cinema മലയാളം സിനിമ അമല് നീരദ് സത്യന് അന്തിക്കാട് ദുല്‍ഖര് സല്‍മാന്\nJomonte Suviseshangal released on December.


St. Thomas, Thomasleeha\nAD-345-ൽ കേരളത്തിൽ കുടിയേറിപ്പാർത്ത യഹൂദ പാരമ്പര്യത്തിലുള്ള ക്രൈസ്തവ സംഘത്തിന്റെ മേധാവിയായിരുന്ന ബാബിലോണിയയിലെ (ഇറാക്ക്) വ്യാപാരിയായിരുന്നു ക്നായി തോമ. ക്നായി എന്നാൽ വ്യാപാരി എന്നർഥം. അദ്ദേഹത്തെ കാനായി തൊമ്മന് എന്നു കേരളീയര് വിളിച്ചിരുന്നു. തോമാശ്ലീഹായുടെ ആഗമനവുമായി ചിന്തിച്ചു കേരളീയർ ചിലർ ആശയക്കുഴപ്പത്തിലുമായി. അവരില് ചിലര്, തോമാശ്ലീഹാ അല്ല, കാനായി തോമാ ആയിരുന്നു കേരളത്തില് വന്നത് എന്നു വിശ്വസിക്കാനും തുടങ്ങി. പിന്നീട്, ക്നാനായ ക്രിസ്ത്യാനികൾ കേരളത്തിൽ ഉടലെടുത്തു.\nവേണാടിന്റെ തലസ്ഥാന നഗരിയായിരുന്ന തിരുവിതാംകോടിൽ നിന്നാണ് തിരുവിതാംകൂർ ഉണ്ടായതെന്ന് കരുതുന്നു. തിരുവിതാംകോടിൽനിന്ന് കൽക്കുളം എന്ന പത്മനാഭപുരത്തിലേക്ക് വേണാടിന്റെ തലസ്ഥാനം മാറ്റി.\n1599-ൽ ഉദയംപേരൂർ സൂനഹദോസിൽ തിരുവിതാംകോട് അരപ്പള്ളി പുതുക്കിപ്പണിയാൻ വൈദികനെ വേണമെന്ന് കാനോനിക നിയമം പാസാക്കി. ഇതുവരെ അഞ്ചു തവണ പുതുക്കിപ്പണിതു. റവ.ബർസ്ലീബി റമ്പാൻ തിരുവിതാംകോട് റമ്പാച്ചൻ എന്നാണ് അറിയപ്പെടുന്നത്. അദ്ദേഹം ബഥനി സെന്റ്. ജോൺസ് മേമല ഇടവക വെണ്ണിക്കുളം സ്വദേശിയാണ്. 9-11 വർഷം അരപ്പള്ളിയുടെ വികസനത്തിനായി പ്രവർത്തിച്ചു.\nഅരപ്പള്ളി കന്യാകുമാരി ജില്ലയില് ആണല്ലോ. നേരത്തെ ഈ സ്ഥലം കേരളത്തിന്റെ ആയിരുന്നു. ബംഗാൾ ഉൾക്കടലിന്റെയും അറബിക്കടലിന്റെയും ഇന്ത്യൻ മഹാസമുദ്രത്തിന്റെയും തീരത്തുള്ള കുമാരി അമ്മൻ ക്ഷേത്രത്തിൽ നിന്നാണ് കന്യാകുമാരിയെന്ന പേര് ലഭിച്ചത്. ഹിന്ദു മതത്തിനു മുൻപ്, നിലവിലിരുന്ന ദ്രാവിഡ ദേവതകളിൽ ഒരാളാണ് കുമരി.\nകന്യാകുമാരി മുഖ്യ അധ്യാത്മിക കലാ വ്യാപാര കേന്ദ്രമായിരുന്നു.\nപല കാലഘട്ടങ്ങളിൽ ചേര ചോള പാണ്ഡ്യ ആയ് വംശങ്ങൾ ഇവിടം ഭരിച്ചു. പിന്നീട്, കന്യാകുമാരി പത്മനാഭപുരം ആസ്ഥാനമായ വേണാടിന്റെ ഭാഗമായി. വേണാട് രാജാവ് അനിഴം തിരുനാൾ മാർത്താണ്ഡവർമ 1729-1758 കാലത്ത് വേണാടിന്റെ അതിർത്തി ആലുവ വരെ വികസിപ്പിച്ചു തിരുവിതാംകൂർ സ്ഥാപിച്ചു. അതിനു ശേഷം കന്യാകുമാരി ജില്ലയെ തെക്കൻതിരുവിതാംകൂർ എന്നു വിളിച്ചു പോന്നു.\n1947-ൽ തിരുവിതാംകൂർ ഇന്ത്യൻ യൂണിയനിൽ ചേർന്നപ്പോൾ രാജഭരണം അവസാനിക്കുകയും ചെയ്തു.\n1949-ൽ തിരുകൊച്ചി സംസ്ഥാനം രൂപീകരിച്ചപ്പോൾ കന്യാകുമാരിയും തിരു-കൊച്ചിയുടെ ഭാഗമായി. എന്നാൽ, 1956-ൽ നാടാർ സമുദായം 'മാഹാണം' എന്ന പേരിൽ വിഭജനവാദം ഉയർത്തി. കേരളം രൂപം കൊണ്ടപ്പോൾ തമിഴ്നാട്ടിൽ നിന്ന് പാലക്കാട് കേരളത്തോടു ചേർന്നു. പകരം, കന്യാകുമാരി തമിഴ്നാടിന്റെ ജില്ലയായി മാറുകയും ചെയ്തു.\n"പല ദിവസത്തെ കടൽയാത്രക്കു ശേഷം, തോമാശ്ലീഹ ഗംഗയുടെ ഇങ്ങേ വശത്തുള്ള ഇന്ത്യയിലെ ഏറ്റവും പ്രധാനപ്പെട്ട തുറമുഖമായ മുസ്സീരീസിലെത്തി"- മിലാനിലെ വിശുദ്ധ അംബ്രോസ് എന്ന റോമൻ എഴുത്തുകാരൻ അങ്ങനെ പ്രസ്താവിച്ചിട്ടുണ്ട്.\nതോമാശ്ലീഹായുടെ പ്രേക്ഷിത പ്രവർത്തനത്തേ കുറിച്ച് മാർ അപ്രേം (AD – 306-378) രേഖപ്പെടുത്തിയിട്ടുണ്ട്.\nപ്രാചീന ക്രിസ്ത്യൻ പാട്ടുകളിൽ ഏറ്റവും പ്രധാനപ്പെട്ട തോമ പർവം അഥവാ റമ്പാൻപാട്ട് രേഖപ്പെടുത്തിയിരിക്കുന്നത്-\n“AD-72 ജൂലൈ 3-ന് വൈകിട്ട് 4.30-ന് തോമാശ്ലീഹാ മരിച്ചു"\n1601-ൽ എഴുതിയ തോമപർവം ക്രിസ്തീയ ഗാനങ്ങളിൽ പാട്ടമുക്കിൽ, പകലോമറ്റം, ശങ്കരപുരി, കള്ളിയാങ്കൽ, കള്ളി എന്നീ ബ്രാഹ്മണ കുടുംബങ്ങൾ ക്രിസ്‌ത്യാനികളായെന്നും ഈ ക്രിസ്ത്യാനികൾ പൂണൂലും തലയിൽ കുടുമിയും ധരിച്ചിരുന്നുവെന്നും പറയുന്നു.\nAD-52-ൽ മലബാറിലെ മുസിരിസിൽ (കൊടുങ്ങല്ലൂർ) തോമാശ്ലീഹ കപ്പലിറങ്ങി. AD -72-ൽ മൈലാപ്പൂരിൽ കുന്തംകൊണ്ടുള്ള കുത്തേറ്റു മരിച്ചു. കബറിടം അവിടെ സ്ഥിതി ചെയ്യുന്നു. സിറിയയിലെ എഡേസയിലേക്കും പിന്നീട്, ഇറ്റലി ഓർത്തോണയിലേക്കു ഭൗതിക ശരീരം കൊണ്ടുപോയി സൂക്ഷിച്ചിരിക്കുന്നു.\nസുറിയാനി ക്രിസ്ത്യാനികൾ എന്ന പേരു വരാൻ കാരണം ആരാധനയ്ക്ക് സുറിയാനി ഭാഷ ഉപയോഗിച്ചിരുന്നതുകൊണ്ടാണ്. നസ്രാണി മാപ്പിളമാർ എന്ന പേരു ലഭിച്ചത് ചേരമാൻ പെരുമാൾ കൊടുത്ത ഒരു പദവിയാണ്. ചേരന്മാരെ കുറിച്ച് പ്ലിനി, പെരിപ്ലസ് എന്നിവര് എ.ഡി. ഒന്നാം നൂറ്റാണ്ടിലും ടോളമി രണ്ടാം നൂറ്റാണ്ടിലും ഗ്രീക്ക് സഞ്ചാരി മെഗസ്തീനാസ് നാലാം നൂറ്റാണ്ടിലും പരാമര്‍ശിച്ചിട്ടുണ്ട്.\nതരിസാപ്പള്ളി ശാസനങ്ങൾ - ചേര ചക്രവർത്തിയായിരുന്ന സ്ഥാണു രവി പെരുമാളിന്റെ സാമന്തനായി വേണാട് ഭരിച്ച അയ്യനടികൾ തിരുവടികൾ 849-ൽ പേർഷ്യയിൽനിന്ന് കുടിയേറിയ പുരോഹിതനായ മാർ സാപ്രൊ ഈശോയുടെ പേരിൽ തരിസാപ്പള്ളി (കൊല്ലം) അനുവദിച്ച് എഴുതിക്കൊടുത്ത അവകാശങ്ങൾ ആകുന്നു ഇത്.\nBC-566 മുതല് AD-250 വരെയായിരുന്നു സംഘകാലം. സംഘകാലത്തിന്റെ ആദ്യകാലം മുതൽ AD- 10-12 നൂറ്റാണ്ടുവരെ തിരുവല്ല മുതൽ നാഗർകോവിൽ വരെ ആയ് രാജവംശം ഭരിച്ചിരുന്നു.\nഗ്രീക്ക് ഭൗമ ശാസ്ത്രജ്ഞനായ ക്ലോഡിയസ് ടോളമി ( AD -200) പ്രസ്താവിച്ചത്-\n"പമ്പ മുതൽ കന്യാകുമാരി വരെ ആയ് രാജഭരണം വ്യാപിച്ചിരുവെന്ന്"\nനാഞ്ചിനാട് എന്ന ദക്ഷിണ തിരുവിതാംകൂർ ആയ് ഭാഗമായി.\nദക്ഷിണേന്ത്യയിലെ ഒരു തദ്ദേശ ദ്രാവിഡ കുലത്തിൽ പെട്ടവരാണ് ആയ് രാജവംശം.\nആയ് എന്ന പദം വന്നത് അയർ എന്ന തമിഴ് വാക്കിൽ നിന്ന്. അർഥം - ആട്ടിടയൻ.\nറവ.ഫാ. കൂട്ടുങ്ങൽ ഗീവർഗീസ് റമ്പാൻ എൺപതു വർഷങ്ങൾക്കു മുൻപ് അരപ്പള്ളി പുതുക്കിപ്പണിതിട്ടുണ്ട്. തിരുവനന്തപുരം കന്യാകുമാരി ദേശീയപാതയിൽ നാഗർകോവിൽ നിന്നും 20 കി.മീറ്ററും തക്കലയിൽ നിന്ന്2കി.മീ.\nതിരുവട്ടാർ തിങ്കൾ നഗർ റോഡിനു സമീപം അരപ്പള്ളി സ്ഥിതി ചെയ്യുന്നു. അരപ്പള്ളിയില്- ഈസ്റ്റർ കഴിഞ്ഞുള്ള പുതുഞായർ ആകുന്നു പ്രധാന പെരുന്നാൾ ആലോഷം.\nHistory of saint Thomas, Kerala visit, arappally, church formation, establishment, evidence, India visit, digital online reading, free ebooks,